525-ci Qəzet - "MƏDƏNİYYƏT"DƏ HADİSƏYƏ ÇEVRİLƏN "SƏTİRLƏR" - Kamran Nəzirli yazır\n"MƏDƏNİYYƏT"DƏ HADİSƏYƏ ÇEVRİLƏN "SƏTİRLƏR" - Kamran Nəzirli yazır\nAzərbaycan teleməkanında çox az kanallar var ki, vaxtım və imkanım olanda baxıram; onlardan biri (bəlkə də birincisi!) "Mədəniyyət" kanalıdır. Kanalın ayrı-ayrı verilişləri və proqramları bəzən o qədər maraqlı olur ki, diqqət çəkir, gözümü-qulağımı ayıra bilmirəm. Bu yaxında gənc jurnalist dostum Turan Uğurun müəllifi olduğu və Xalq şairi Ramiz Rövşənə həsr etdiyi "Sətirlər"ə də maraqla baxdım. Sözün düzü, "Sətirlər"ə bundan əvvəl də bir neçə dəfə baxmaq imkanım olmuşdu və ekranda Xalq artisti Mehriban Zəkini görən kimi veriliş diqqətimi çəkmişdi. Elə simalar var ki, onları görəndə televizor ekranı doğmalaşır, mavi ekrandan uzun müddət küsdüyünü, incidiyini, hətta zəhlən getdiyini belə unudursan, düşünürsən: madam ekranda Mehriban kimi zəkası, istedadı, səsi, sözü, təbəssümü, geyimi, oturuşu-duruşu, estetik gözəlliyi ekrana yaraşıq verən "biçimli" bir xanım görünürsə, deməli, orda həm klassik, həm də müasir sənət var! Orda incəsənət var! Və orda həqiqi televiziya jurnalistikası var! "Sətirlər"dən aldığım xoş ətirli təəssürat həm də bu amilə görədir.\nBunu da mütləq qeyd etməliyəm ki, televiziya jurnalistikası çox çətin sahədir, mütəxəssislər bilir ki, onun informasiya, analitik publisistika və bədii publisistika kimi müxtəlif spesifik janr qrupları var; nəzərə alsaq ki, bura ayrı-ayrı verilişlər, proqramlar, sənədli filmlər və s. daxildir, o zaman televiziya jurnalistikasının nə qədər geniş imkanlara malik olduğunu görərik. Ekran üçün hazırlanan hər bir ədəbi verilişin təbii ki, məzmun və forması olmalıdır; bu, bir klassik strukturdur, yanaşma müxtəlif ola bilər. Bu baxımdan son illər "Mədəniyyət" kanalında jurnalistika yaradıcılığı sahəsində sezilən yeni formal əlamətləri dəyərləndirməliyik. "Sətirlər"ə Turan Uğurun tematik müəllif verilişi də demək olar; orijinallıq təkcə adla bağlı deyil, həm də mövzu, forma və məzmundadır. Baxdığım verilişlərin mövzu əhatəsi, dünya və Azərbaycan ədəbiyyatının tanınmış nümayəndələrinin həyat və yaradıcılığından yazdığı ssenarilər və ya mətnlər maraqlıdır; onlar Mehriban Zəkinin ifasında gah danışır, gah pıçıldaşır, gah da həzin nəğməyə dönüb zövqünü oxşaya-oxşaya sənin hiss və düşüncələrini, arzularını, ümidlərini yetişdirir, böyüdür, beləliklə, sən incə ruhlu, müəyyən mənada diqqətli və hazırlıqlı tamaşaçıya dönürsən. "Sətirlər" sənə Viktor Hüqodan danışır, Artur Rembonu təqdim edir, Antuan Dö Sent-Ekzüperinin "qağayı" dünyasını göstərir, Servantesin "Don Kixot"unu tanıdır, Robindranat Taqorun fəlsəfəsini anladır... "Sətirlər"də Xan qızı Natəvanın xanım-xatın şeirlərini eşidirsən, Əhməd Cavadı, Anna Axmatovanı, Folkneri, İsmayıl Şıxlını, Aqata Kristini, Orxan Vəlini, Rəsul Rzanı, Mikayıl Müşfiqi, Məmməd Arazı, Anarı, Məmməd İsmayılı, Əli Kərimi, Şamil Xurşudu, Almas İldırımı, Əziz Nesini... görürsən, bir daha duyursan, tanıyırsan, "VƏTƏN QOXULU MİSRALAR"ın sehrinə düşürsən... və əmin olursan ki, Turan Uğurla bərabər çalışan yaradıcı heyət - rejissor Bəhram Yaqublu, redaktorlar, mənim dostum Azər Qismət, Flora Xəlilzadə, operatorlar Cavid Şərifov, Emin Tağıyev və adlarını unutduğum digər yaradıcı insanların gərgin əməyi sayəsində "Mədəniyyət"də HADİSƏ baş verib.\nJurnalistika peşə olmaqla yanaşı, özü bir hadisədir. Düşünürəm ki, əgər televiziyanın sənədli-bədii janr qrupuna aid verilişlərində müəlliflərin həyat materiallarını mənimsəmək bacarığı və istedadı yoxdursa, deməli, orda nə hadisədən, nə də jurnalistikadan danışmaq olar. Turan Uğur gəncdir, lakin onun bacarıq və istedadı məndə şübhə doğurmur və inanıram ki, o, hələ bundan sonra da mədəniyyətimizin, ədəbiyyatımızın yaddaşını ləyaqətlə qoruyacaq, mənəvi həyatımız üçün mühüm olan daha sanballı verilişləri ərsəyə gətirəcək. Mən ona və "Sətirlər"in digər yaradıcı heyətinə daha böyük uğurlar diləyirəm.


Fransada Azərbaycan məktəbinin açılışı olub – FOTO – Vetenim.info\nFransada Azərbaycan məktəbinin açılışı olub – FOTO\nadmin Aprel 22, 2019\n

 Aprelin 20-də Fransanın Nant şəhərində Azərbaycan məktəbinin açılışı olub. Azərbaycan Respublikasının Diasporla İş üzrə Dövlət Komitəsindən verilən məlumata görə, bu məktəb Azərbaycanın Birinci vitse-prezidenti, H.Əliyev Fondunun prezidenti Mehriban xanım Əliyevanın tapşırıq və tövsiyələrinə əsasən azərbaycanlıların kompakt yaşadığı Nant şəhərində yaradılıb. Məktəb üçün kirayəyə götürülən yeri üç ay ərzində Fransa Azərbaycanlılarının Koordinasiya Şurası və Azərbaycan İcması təmir edib.

 “Qarabağ” məktəbi adlandırılan təhsil ocağının açılışına bu ölkədə yaşayan 90 nəfərə yaxın azərbaycanlı qatılıb. Məktəb fəaliyyətə başlayana qədər ərazidə yaşayan ailələrdən 25 uşaq məktəbdə şagird kimi qeydiyyatdan keçib. Məktəbin açı\nAzərbaycan Respublikasının Diasporla İş üzrə Dövlət Komitəsindən verilən məlumata görə, bu məktəb Azərbaycanın Birinci vitse-prezidenti, H.Əliyev Fondunun prezidenti Mehriban xanım Əliyevanın tapşırıq və tövsiyələrinə əsasən azərbaycanlıların kompakt yaşadığı Nant şəhərində yaradılıb.\nMəktəb üçün kirayəyə götürülən yeri üç ay ərzində Fransa Azərbaycanlılarının Koordinasiya Şurası və Azərbaycan İcması təmir edib.\nPrevious Avtobus 100 metr dərinliyi olan dərəyə aşdı, ölü və yaralılar var


Seymur Baycan Çingiz Hüseynovdan soruşur: 'Mirzə Fətəli haqda hansı yazdığınıza inanaq?'\nEv Ədəbiyyat Seymur Baycan Çingiz Hüseynovdan soruşur: ‘Mirzə Fətəli haqda hansı yazdığınıza inanaq?’\nYazıçılar: Seymur Baycan və Çingiz Hüseynov\nYazıçı Çingiz Hüseynova açıq məktub\nHörmətli Çingiz müəllim, bir neçə saat əvvəl müəllifi olduğunuz “Fətəli fəthi” əsərini oxuyub bitirdim. Hər şeydən əvvəl sizə öz təşəkkürümü, minnətdarlığımı bildirmək istəyirəm. Nə vaxt yazılmağından, kitab şəklində meydana nə vaxt çıxmasından aslı olmayaraq yaxşı əsər görə müəllifə həmişə təşəkkür və minnətdarlıq bildirmək lazımdır. Etiraf edim ki, üslubunuza, çoxsaylı haşiyələrə, gələcəyə və keçmişə səyahətlərə, dialoq içində dialoqlara, çoxsaylı durğu işarələrinə öyrəşmək elə də asan olmadı.\nMüsahibələrinizdən birində bildirmişdiniz ki, özünüz qəsdən, bilərəkdən əsəri belə qəliz yazmısınız, əks halda əsərin nəşr olunması sovet dövründə problemə çevrilə bilərdi. Bu qorxu əsassız deyil. “Fətəli fəthi” əsəri təkcə çar dövründən bəhs etmir, “Fətəli fəthi” əsəri həm də sovet dövründən bəhs edir. Bu heç də mənim şəxsi yozumum deyil, indi, hətta sovet təbliğat maşınına yüzdə yüz xidmət edən əsərlərdə, ən yaltaq sovet yazıçılarının yaradıcılığında belə antisovet məqamların axtarıldığı və tapıldığı bir vaxtda bunu yazmaq asan olmasa da “Fətəli fəthi” əsərinin bəzi yerlərində sovet dövrünün çatışmazlıqlarının, naqisliklərin təsvirini aydın hiss etdim. Görünür bu qorxu, əsərin nəşr olunmamaq qorxusu yazı prosesində bəzən daha da artmış və sizi bəzi məqamları betərindən dolaşıq, qəliz, qarmaqarışıq yazmağa vadar etmişdir. Bu isə əsərin oxunaqlığına ciddi xələl gətirir. Əsərin çətin oxunması isə effektivliyin kəskin aşağı düşməsi deməkdir. Sizin yuxarıda sözügedən qorxunuzu ədalət naminə nəzərə almaqla bərabər düşünürəm ki, biqorafik əsər sadə dildə yazılmalı, sənətkarın həyatının və yaradıcılığının necə, harda uzlaşması, şəxsi həyatda baş verənlərin yaradıcılıqda təzahürü, həyat materiallarının, yaradıcılıq üçün xammalın necə, haralardan götürülməsi və yaradıcılıqa necə çevrilməsi, ümumiyyətlə yaradıcı proses aydın şəkildə göstərilməllidir. Məncə bioqrafik əsərdə hər bir proses, hər bir hadisə, hər bir dönüş, çevriliş, uğur və tənəzzül, kamillik, müdriklik və deqradasiyalar, qorxular, iztirablar, sevinclər, böhranlar, ümidlər, yaradıcılıq, yaratmaq üçün motivasiyalar, həvəsdən düşmələr sadə və anlaşılan bir tərzdə təsvir olunmalı, ən əsası inandırıcı formada əsaslandırılmalıdır. Psevdolirika, süni konfliktlər, süni şəkildə qəribəliklərin yaradılması yalnız diletant oxucuların diqqətini cəlb edə bilər, bir az ədəbiyyat duyumu olan insanları isə süni konfliktlər, əsassız yuxular, psevdoqəribəliklər itələyir və beləliklə əsərin daha uğurla yazılmış hissələrini də gözdən salır. Şəxsən mənə gəldikdə, yuxarıda yazılanları, yəni daha konkret desəm, müxtəlif imitasiyaları hətta çox peşəkarcasına bacaran və yazan müəlliflərə heç vaxt ürəyim qızmayıb və süni qəribəliklərə, əsassız yuxulara, psevdokonfliktlərə aldanan oxucuların halına acımışam.\nBioqrafik əsərlər həm də haqqında bəhs edən şəxsin, onun məşğul olduğu sahənin təbliğatına xidmət etməlidir. Məsələn, İrvinq Stounun “Yaşamaq yanğısı” əsəri ədəbiyyat nöqteyi nəzərindən o qədər də tutarlı əsər sayılmasa da sənətə, rəssamlığa, Van Qoqun həyatına, yaradıcılığına maraq yaratması baxımından yaxşı nümunədir. Eləcə də Lion Feyxtvangerin “Qəribə adamın müdrikliyi” əsərini uğurlu bir nümunə kimi göstərmək olar. Bu əsəri oxuyan oxucuda Jan Jak Russonun şəxsiyyətinə, yaradıcılığına, həyatına, onun yaşadığı dövrə, həmin dövrdə baş verən hadisələrə marağın yaranacağı şəksizdir. Sonrası, maraq dairəsinin daha da genişlənməsi, yaranan maraqdan yola çıxaraq əlavə mətnlərin oxunması oxucunun öz işidir. Əgər oxucu əsərdən aldığı informasiyalarla kifayətlənsə, tənbəllik edib maraq dairəsini genişləndirməsə bu müəllifin günahı deyil.\nHaqqında bəhs olunan şəxsin həyatına, məşğul olduğu sahəyə oxucuda maraq yaratmasını bioqrafik əsərin başlıca bir təyinatı, əsas göstəricisi kimi qəbul etsək o zaman “Fətəli fəthi” əsərini sırf bioqrafik əsər kimi yaxşı nümunə olaraq göstərməkdə çətinlik çəkirəm. Çünki“Fətəli fəthi” əsərinin haqqında bəhs olunan insanın həyatına, onun yaradıcılığına oxucuda maraq yaradacağı şübhəlidir.\nTam tərsinə Mirzə Fətəli Axundovun yaradıcılığından, həyatından, yaşadığı dövrdən xəbərsiz olan oxucu əsəri anlamayacaq, hətta deyərdim ki, əsəri oxumaqda çətinlik çəkəcəkdir, bəziləri isə əsəri yəqin ki, axıra qədər oxuya bilməyəcəkdir. Xülasə, “Fətəli fəthi” əsəri hazırlıqlı oxucu üçün yazılmış bir əsərdir və bu əsəri təkcə bioqrafik bir əsər kimi qiymətləndirmək müəllifə qarşı böyük ədalətsizlik olardı. Kitabın təxminən əllinci səhifəsindən sonra çoxsaylı haşiyələr, dialoq içində dialoqlar, keçmişə və gələcəyə səyahətlər, müxtəlif təbəqələrə mənsub sifətlər, obrazlar yavaş-yavaş öz yerini tutmağa başladı və əsərin sonunda gözlərim qarşısında dövrün ab-havasını, şərtlərini, məişətini, ictimai-siyasi həyatini özündə əks etdirən nəhəng bir lövhə yarandı. Başa düşdüm ki, “Fətəli fəthi” əsəri heç də bioqrafik əsər deyil, bu azərbaycan xalqının yaranması, formalaşması, şərq və qərbin fərqlilikləri, cəhalətin nə qədər qorxulu, maarifin nə qədər vacib olması haqqında bir əsərdir və bu əsər bizim niyə bu gündə olmağımız sualına aydın cavab verməkdədir. “Fətəli fəthi” təkcə hisslərlə yazılmış əsər deyil. Əsəri oxuduqda müəllifin öz işinə necə məsuliyyətlə yanaşması dövrün ab-havasını tutmaq üçün çoxsaylı mənbələrlə dərindən maraqlanması hiss olunur.\nYaxınlarda müxtəlif dövrlərdə yaşamış, müxtəlif mədəniyyətlərə, xalqlara mənsub sənətkarların həyatından bəhs edən xeyli filmlərə baxdım. Ayrı-ayrı təsirli səhnələri çıxmaq şərti ilə tam qane edən film çox az oldu. Həyatı ziddiyyətlərlə dolu adamları bir filmdə göstərmək, ziddiyətlərə aydınlıq gətirmək, suallara, gözləntilərə cavab vermək və hər kəsi, xüsusən məlumatlı adamları razı salmaq asan məsələ deyil. Lakin sənətkarların həyatından bəhs edən filmlərə ayrıca bir vaxt sərf etməyim, filmlərə ardıcıl baxmağım məmurlaşmış sənətkarların, psevdorəssamların, təkcə kresloya deyil müqəddəs hisslərə də sahib olmaq istəyən yazıçıların, bir sözlə murdar və məkrli imitatorların sayəsində xeyli ucuzlaşmış bir sözün həqiqi mahiyyətini, dəhşətini anlamağa kömək etmiş oldu. Sənət doğurdan da qurban tələb edir.\nÖzü də elə-belə qurban yox. Dəhşətli qurban. Biz o qurbanlardan danışırıq ki, yaradıcılıqla təmasda olduqda, istər-istəməz həmin qurbanları da xatırlamlı oluruq. “Fətəli fəthi” əsərini oxuduqda Mirzə Fətəlinin tənhalığı canıma üşütmə saldı. Haqverdiyev bu haqda dəqiq yazıb: “Ətraf zülmət və cəhalət, bir nəfər də оlsa dil bilən yоx, camaatı qоyun kimi istədikləri yerə sürən ruhanilər – başlarında şeyxül-islam Mоlla Əhməd оlmaq üzrə Zaqafqaziyada təkcə yanmaqda оlan bu çırağın işığının qabağına qalın bir pərdə çəkirdilər”.\nMirzə Fətəlinin faciəsini tamamilə anlamaq istəyənlər “Kimyagər” коmediyasında оnun Mоlla Nuru şairin dili ilə söylədiyi sözlərə diqqət yetirməlidirlər. Mоlla Nuru üzünü mülklərini, evlərini girоv qоyub, Mоlla İbrahim Xəlilin yanına gümüş almağa gedənlərə tutub deyir: “Hər kişinin öz peşəsi özü üçün bir iksirdir”. Bunun cavabında оndan sоruşurlar: “Sən ki şairsən və şairlik də sənin peşəndir, bəs nə səbəbə bu sənətin sayəsində sənin dövlətin yоxdur?”\nMоlla Nuru cavab verir: “Bəli, mənim hünərim fil-həqiqə iksirdir. Amma necə ki, siz deyirsiniz, iksirə laməhalə başqa filizat lazımdır ki, оnun təsirini qəbul edə. Habelə mənim hünərim üçün dəxi ərbabi-zövq və kamal və mərifət lazımdır ki, dediyim əşarın qədrini bilələr. Zəmani ki, mənim bəxtimdən həmşəhərlilərim də ki, sizsiniz, nə kamal var, nə ağıl var, nə beyin var. Bu surətdə mənim hünərimdən nə fayda hasil оlacaq, mənim şerim nəyə məsrəfdir?”\nBundan böyüк faciə оlarmı? Mirzənin yazdıqlarını, söylədiкlərini nəinki anlayan yоx idi, hətta оnun kоmediyalarını para ilə alıb yandırmağı hər bir “müsəlman” səvab əməl hesab edirdi.\n1849-cu ildə canişin Vоrоnsоvun əmri ilə Tiflisdə teatr binası tikilmişdi. Erməni, gürcü və azərbaycan dillərində teatr əsərləri yazmaq üçün canişin üç kоmisyоn təşkilinə əmr verdi. Erməni, gürcü kоmisyоnları çоx tezlikdə işə başladılar. Azərbaycan kоmisyоnunda işləmək üçün Mirzə Fətəlidən başqa bir adam tapılmadı. Axırda Mirzə Fətəli özü təklikdə kоmediyalar yazmağa başladı… Bu da bir faciə.\nŞeyxül-islam Mоlla Əhməd Mirzənin vəfat xəbərini eşidib dedi: “Mən Mirzə ilə çоx müsahiətdə оlduğumdan оnun əqidələrinə dürüst bələdəm. Bu bələdiyyət, məni оnun namazını qılmaqdan imtina etməyə məcbur edir”. Bu sözü eşidib qalan mоllalar da Mirzənin namazını qılmaqdan bоyun qaçırtdılar. Mirzəyə namaz lazım deyildi. Fəqət bu, оnun əqrəbası üçün bir nisgil оldu. Çоx danışıqdan sоnra Mоlla Hüseyn adlı bir kişi gedib оnun namazını qıldı.\nMirzə ömrünün axırına qədər camaatı bürümüş zülmət və mövhumatla mübarizə etdi. Amma xalq bunun bu mübarizəsini dinsizlik adlandırıb cənazəsini yerdən götürmək istəmədilər. Üç gün cənazəsi evdə qalandan sоnra canişin divanxanasının qulluqçuları tərəfindən qaldırılıb qəbiristana aparıldı. “Möminlər” оnun cənazəsinin dalınca da getmədilər. Bir neçə nəfər hər birisi üç rublə alıb, оnu qəbrə qоymağa razı оldular…”\nTərəqqi uğrunda aparılan mübarizə əksər hallarda başqa nümunələrin də yaranmasına, davamçıların meydana çıxmasına da rəvac verir. Bəzən balaca bir cığır sonralar böyük bir yola çevrilir. Mirzə Fətəlinin apardığı mübarizə də nəticəsiz qalmadı. Cəfər Cabbarlı Mirzə Fətəlinin gördüyü işdən bəhs edən məqaləsində yazır: “O, ədəbiyyatı öz məfkurələrini həyata keçirmək və yaymaq üçün bir vasitə bilirdi. Buna görədir ki, onun əsərləri müntəzəm bir gedişlə həyatın bu və ya başqa nöqsanlarını göstərir, bu nöqsanların aradan qaldırılmasına çalışdığı yolları göstərdiyi kimi, ömründə tək-tək yazdığı şeirləri də, yenə onun əlifba və bu kimi fikirlərini həyata keçirmək üçün idi. Lakin bunların hamısına baxmayaraq, biz Mirzə Fətəlini hər şeydən artıq yenə də bir ədib kimi tanımaq istərdik. Nə qədər ədəbiyyat onun fikirlərini yayacaq bir vasitə olmaq üzrə götürülmüş isə də hər halda burada Mirzə Fətəli o qədər böyük bir məharət, bir istedad göstərmişdir ki, hər şeyi geridə buraxıb, ədəbi bir sima kimi ortada qalmışdır. O, yazdığı pyeslərdə zamanının komediya yazanlarından, tanınmış rus və avropa ədiblərindən geri qalmadığı kimi, şeirlərində də Firdovsiyanə bir məharət göstərmişdir. Bəlli olduğu üzrə Mirzə Fətəlinin mühiti köhnə feodalizmin dağıldığı, əski şərq ənənatının pozulduğu, yeni qərb mədəniyyətinin araya soxulduğu bir dövrün mücəssəməsidir. Həyatın bir tərəfi sökülür, dağılır, o biri tərəfi başqa, tam başqa bir biçimdə tikilirdi. Burada Mirzə Fətəli bir mühəndis kimi bu sökülən və tikilən binanın başı yanında durmuş, amansız qələmi ilə bura sökülməlidir, bura isə belə tikilməlidir deyir…\nO, “Vəziri – Xani – Sərabi” (“Lənkəran xanının vəziri” pyesinin digər adı ) və “Aldanmış Kəvakib” adlı əsərlərində İran və onun sifətində bütün şərqin əski feodalizm və ayrılıqda monarxizm üsuluna elə bir zərbə yendirir ki, bu mənəvi zərbə Səd ibn Vəqqasın qılıncından heç də gücsüz deyildir. O, bütün şahların və onların vəzirlərinin nə qədər bir sərsəm, şüursuz, yaramaz adamlar olduğunu, xüsusilə vəzirlərin ancaq öz ciblərini doldurmaq üçün yaşadıqlarını, öz şüursuzluqlarını bir məharət sanıb fəxr etdiklərini heyrət ediləcək bir açıqlıqla ortaya çıxarır.\n“Molla İbrahim Xəlil kimyagərdə” ruhanilərin nə qədər satqın adamlar olduğunu və xalqı aldadan bir fırıldaqçıya pul ilə qulluq edib, onun xalqı aldatmasına yardım göstərmələrini və “Dərviş Məstəlişah”da İrandan keçmiş bir çayçı şagirdinin Azərbaycanda bir alim və bir həyat hakimi kəsildiyini və biliksiz xalqı aldadıb, ciblərini dolduraraq, qaçdığını açıq göstərir…”\nHörmətli Çingiz müəllim, əlbəttə “Fətəli fəthi” əsərinin müəllifi kimi bu söhbətlər sizə çox aydındır, sadəcə açıq məktubu oxuyacaq gənc dostlara çətinliklə açılan bir cığırın sonra necə yola çevrildiyini, bir nümunənin sonra neçə-neçə nümunələrin yaranmasına səbəb olduğunu göstərmək üçün ədəbiyyat tariximizdə müstəsna rol oyanmış iki böyük azərbaycan ədibindən sitat gətirməli oldum.\nHörmətli Çingiz müəllim, fürsət düşmüşkən çoxdan bəri ürəyimdə qalan bir sualı sizə ünvanlamaq istəyirəm. Sizin BBC Azərbaycan xidmətində bir yazınızıoxumuşdum. Sizə ünvanlayacağım sual da elə həmin yazıyla bağlıdır. “Bir daha Mirzə Fətəli haqqında” adlı yazınızda yazmışdınız:\n“Mirzə Fətəlinin dahiliyi onun dərindən dərin olan zidiyyətlərindədir. Və bu təkcə onun yox – xalqın, millətin, bizim hər birimizin zidiyyətləridir.\nOnun qəbul etmədiyi inam, yəni kökü müqəddəs kitablara, həmçinin Qurana arxalanan mənəvi dəyərlər, əxlaqi-etik qayda-qanunlar yox, Quranı izahatlar və hərəkətlərilə saxtalaştıran rəsmi din adamları idi.\nQuran savad-elm-təhsili, maarif işlərini, tərəqqini dəstəkləyir, vahid İlahinin digər dinlərini rədd, inkar etmir, demir qadınları qapalı saxla, yeniyetmə qıza evlən, daşqalaq edamının, terrorla günahsızları vurub-öldurmək cəhdlərin qəti pisləyirdi.\nMirzə Fətəli dinin mövhumatçılar tərəfindən siyasət alətinə çevrilməsinin, insanların avam vəziyyətdə saxlanılmasının əleyhinə idi. Yalnız bu baxımdan Mirzə Fətəli dinləri puç hesab edirdi”\nHörmətli Çingiz müəllim, bu sözləri bəlkə də hansısa bir “Molla Nəsrəddin”çi haqqında demək olardı. Demək olardı ki, filan “Molla Nəsrəddin”çi məsələn tutaq ki, lap Mirzə Cəlilin özü dinə qarşı olmayıb, dindən öz məqsədləri üçün sui-istifadə edən din xadimlərinə, cəhalətə, xurafata qarşı olub. Amma Mirzə Fətəli haqqında bu sözləri demək böyük məsuliyyətdir. “Molla Nəsrəddin”çilərdən birinin Mirzə Fətəli haqqında yazısını oxumuşdum. Təəssüff ki, yazının müəllifinin kim olduğu yadımdan çıxıb. Həmin yazıda qeyd edilmişdi ki, biz indi Mirzə Fətəlinin yazdıqlarını qorxumuzdan yaza bilmirik. Sual oluna bilər. Niyə Mirzə Fətəlinin yaza bildiklərini “Molla Nəsrəddin”çilər o dərəcədə sərt yaza bilmirdilər. Müəllif bu suala kifayət qədər əsaslı cavab verir. Qeyd edir ki, Mirzə Fətəlinin rütbəsi vardı, canişinlikdə işləyirdi, əgər onun rütbəsi olmasaydı, camaat onu parça-parça edərdi.\nNövbəti dəfə sizdən sitat gətirməli olacam. “Fətəli fəthi” əsərinin təkrar nəşri ilə əlaqədar olaraq “Azdlıq” radiosuna bildirdiyiniz münasibətdə bu sözləri demişdiniz:\n“Kiril əlifbasından mexaniki latına köçürüləndə xeyli səhv-təhrif-anlaşılmazlıqlar üzə çıxdı, bir ay düzəliş etməli oldum, amma əsərin əvvəlki variantına heç nə əlavə etmədim və heç nə pozmadım. Həqiqətə nə əlavə oluna bilər?!”\nİnsan yaşa dolduqca onu gözləyən məchulluq ruh və düşüncə tarazlığnı pozur. Birdən-birə yox olmaq, itmək həqiqətini qəbul etmək çətindir. Yalnız xaraktercə möhkəm, mətin, öz həqiqətinə dərindən inanan insanlar məchulluq qorxusunun qarşısında sona qədər ruh və düşüncə sağlamlığını qorumağı bacarirlar. Yəqin elə buna göre Əziz Nesin özünü hər cürə dönmələrdən əvvəlcədən sığortalamaq üçün “nə vaxtsa dilimə allah kəlməsi gəlsə bilin ki, ağlım başımda deyil” sözünü işlətmişdi. Əgər bir insanın düşüncəsində, mövqeyində tarazlıq pozulubsa başqasının mövqeyini, yazdıqlarını təhrif edərək vasitəyə çevirmək onunla allah arasında barışdırıcı rolunda elçilik etmək nə dərəcədə düzgündür? Əgər Mirzə Fətəli bütün dinləri puç və əfsanə hesab etməsəydi xristian dinini qəbul edərdi və öz mövqeyini daha da mökəmləndirərdi. Axı siz özünüz də “Fətəli fəthi”ndə bu haqda yazmısınız? Əgər “Fətəli fəthi”ndə yazdıqlarınızı həqiqət adlandırırsınızsa o zaman Mirzə Fətəli haqqında yazdıqınız yazıda yazılanlara, həmin yazıda göstərdiyiniz mövqeyə nə ad verilməlidir? Sizə qarşı olan hörmətimə görə konyuktura sözünü dilə gətirə bilmirəm. Siz “Kəmalüddövlə məktubları” əsərini əzbərdən bilirsiniz. “Fətəli fəthi” əsərində “Kəmalüddövlə məktubları”nın necə, hansı şəraitdə yazılmasını kifayət qədər geniş təsvir etmisiniz. “Kəmalüddövlə məktubları”ndan bəzi hissələri “Fətəli fəthində təzədən tirajlamısınız. Uzağa getməyə ehtiyac yoxdu, elə məhz “Kəmalüddövlə məktubları”ndan “Fətəli fəthi”ndə tirajladığınız yerlər Mirzə Fətəli haqqında yazdığınız yazının mahiyyətinə, yazıda tutduğunuz mövqeyə açıq-aşkar ziddir. Etiraf edim ki, məsələ lap aydın olsun, işimiz asanlaşsın deyə tutarlı arqument kimi “Kəmalüddövlə məktubları”ndan “Fəthəli fəthi”ndə istifadə olunan yerləri indi burda təkrar yaza bilmirəm. Başqa işlərim var, davalıq-şavalıq halım yoxdu. İlin-günün bu vaxtı bir çox adamlara o sözlərin mənə aid olmadığını başqa bir əsərdən sitat gətirdiyimi başa sala bilməyəcəm. Başına gələn başmaqçı olar. Bir dəfə belə bir hadisə baş vermişdi. Yazımda başqa adamdan sitat gətirmişdim, o sözlərin mənə aid olmadığını, başqasından sitat gətirdiyimi ümumiyyətlə belə bir şeyin, yəni başqasından sitat gətirmək kimi bir şeyin mövcud olduğunu xeyli adama başa sala bilmədim.\nLütfən aydınlıq gətirin, sizin yazdığınız hansı mətni həqiqət kimi qəbul etməliyik? Mirzə Fətəli haqqında yazdığınız “Fətəli fəthi” əsərinizi yoxsa Mirzə Fətəli haqqında yazdığınız məqaləni? Yoxsa sizin üçün hər iki mətn həqiqətdir? Elə isə iki əks qütbü özünüzdə nece birləşdirməyi bacarırsınız? Bu sintez sizde necə alinir?\nVaxtınızı aldığım üçün sizdən dəfələrlə üzr istəyirəm və sizə həyat və yaradıcılığınızda uğurlar arzulayıram.\nƏvvəlki məqaləMühacirlər Azad Həsənov və bütün siyasi məhbusların azad olunması tələbiylə aksiya keçiriblər\nNövbəti məqalədəErməni transqender qadın parlamentdəki çıxışına görə ölümlə hədələndiyini deyir


“Xocalı” üzrə 94 nəticə tapıldı\nErməni politoloq, İrəvan Dövlət Universitetinin dosenti Menya Soqomonyan Qarabağdakı separatçıları təşvişə salacaq sensasion açıqlamalar verib. O Xankəndinin boşaldıldığını, Azərbaycan ordusunun nəzarətinə keçəcəyini bildirib. Erməni politoloqun fikrincə, baş nazir Nikol Paşinyan açıq mətnlə etiraf edir ki, Qarabağ Azərbaycanın bir hissəsidir: “O öz çıxışı ilə Ermənistanın 20 ildən artıq müddətdə həyata keçirdiyi diplomatik prosesi yox edib. Artıq biz də bunu\n11.06.2022 - 17:42\nDövlətlərarası münasibətlərdə anlaşılmazlıqlara diplomatlar aydınlıq gətirir. Onların izahını, yozumunu verir. Dövlət rəsmilərinin nəzərdə tutmadıqları fikirlərə münasibətləri qaydasına salmaq məqsədi ilə yozum verir. Bəs dövlətin xarici siyasətini icra edən bir qurumun başçısı, yaxud ölkənin baş diplomatı səhv etdikdə buna kim və hansı qurum düzəliş, yozum verir? Belə hallarda mədəni dövlətlə\nXocalı rayoununda yerləşən və bu ilin martında Azərbaycan Ordusunun nəzarətinə keçən Fərrux kəndindəki vəziyyət son iki ayda faktiki olaraq dəyişməyib. Məlumata görə, rusiyalı sülhməramlılar erməni ailələrə Fərruxdakı evlərinə qayıtmağa imkan vermirlər. Həmin ailələr Fərrux erməni tərəfdən işğal ediləndən sonra kəndə yerləşmiş, azərbaycanlıların evlərini qəsb edə\nDaxili İşlər Nazirliyinin (DİN) Nəqliyyatı İntellektual İdarəetmə Mərkəzi (NİİM) paytaxt yollarındakı son vəziyyətlə bağlı məlumat yayıb. Mərkəzdən bildirilib ki, hazırda paytaxt yollarında nəqliyyatın hərəkətində sıxlıq müşahidə edilir: 1. Bakı-Sumqayıt şosesində - Xocəsən yolu ilə kəsişmədən Beynəlxalq Avtovağzalın qarşısına qədər; 2. Moskva prospektində - Bakı Beynəlxalq Avtovağzalın qarşısı\n02.06.2022 - 09:20\nDaxili İşlər Nazirliyinin (DİN) Nəqliyyatı İntellektual İdarəetmə Mərkəzi (NİİM) paytaxt yollarındakı son vəziyyətlə bağlı məlumat yayıb. Mərkəzdən bildirilib ki, hazırda bəzi yollarda nəqliyyatın hərəkətində sıxlıq müşahidə edilir. Sıxlıq olan yolların siyahısını təqdim edirik: 1. Bakı-Sumqayıt şosesində – Xocəsən yolu ilə kəsişmədən Bakı Beynəlxalq Avtovağzalın qarşısına qədə\n“Bakı Marafonu – 2022” tədbiri ilə əlaqədar tətbiq ediləcək məhdudiyyətlərə uyğun olaraq mayın 15-də paytaxtda 23 marşrutun hərəkət sxeminə dəyişiklik ediləcək. Bu barədə Bakı Şəhər İcra Hakimiyyəti başçısının tabeliyində Bakı Nəqliyyat Agentliyindən bildirilib. Məlumata görə, dəyişikliklər aşağıdakı kimi olacaq: – 1, 2, 4, H1 nömrəli müntəzəm marşrutların hərəkət sxemləri Y.Səfərov\n15.04.2022 - 15:33\nMüharibə bitəndən bəri Qarabağda nə qədər mina zərərsizləşdirilib? - RƏSMİ STATİSTİKA\nMüdafiə Nazirliyi (MN) tərəfindən həyata keçirilən minatəmizləmə əməliyyatları barədə təqdim olunmuş məlumata əsasən cari ilin 1-14 aprel tarixləri ərzində MN mühəndis qoşunlarının xüsusi bölmələri tərəfindən Ağdam, Kəlbəcər, Laçın, Qubadlı, Şuşa, Xocalı və Xocavənd rayonları üzrə 492.06 ha ərazi təmizlənmiş, 71 ədəd PHS aşkarlanıb. Xəbər verilir ki, bu barədə İdarələ\n14.04.2022 - 14:01\n"Qarabağı hissə-hissə təslim edəcəyik" - Paşinyandan şok açıqlama\n"Müharibə Şuşaya görə idi". Xəbər verilir ki, bunu bu gün Ermənistan parlamentindəki çıxışı zamanı Baş naziri Nikol Paşinyan deyib. O, 44 günlük müharibədən danışarkən vurğulayıb ki, bununun səbəbi Şuşadır. Baş nazir qeyd edib: “Deyirlər ki, müharibəni dayandırardınız. Məgər biz müharibəni dayandırmaq barədə düşünməmişdik? Yaxud deyirlər ki, müharibənin qarşısını alardı\n10.04.2022 - 11:40\nRusiya Qarabağda 6 yeni postu niyə qurub?\nAzərbaycan ordusu strateji əhəmiyyətli Fərrux dağında möhkəmləndikdən sonra Ermənistan rəhbərliyi davamlı olaraq Kremlə şikayətlər ünvanlayır. Bugünlərdə Baş nazir Nikol Paşinyan da hökumətin iclasında bildirib ki, Rusiya Azərbaycan silahlı qüvvələrinin Fərrux dağından geri çəkilməsini təmin etməlidir. Bu barədə Moskvadan Azərbaycana hansısa təzyiqlərin edilib-edilmədiyi məlum olmasa da, ordu birləşmələrinin Fərrux dağı


Mövsüm trendi: ağla qaranın vəhdətindən ilham alın – FOTOLAR\nAğla qara istənilən mövsümdə aktuallığını qoruyub saxlaya bilir. Bununla da məğlubiyyətsiz olduğunu sübut edir.\nHeç dizaynerlər də bu iki kontrast rəngi illərdir kolleksiyalarında istifadə eləməkdən yorulmurlar. Onların hər ikisi ayrı-ayrılıqda bütün rənglərlə ideal harmoniya təşkil edə bilir. Lakin qara ilə ağın birləşməsi də çox tez-tez üstünlük verilən çalarlardır.\nAğ-qara dəstlər həddən artıq ciddi görünür, bu səbəbdən də adətən məktəbli forması və ya işgüzar stil ilə assosiasiya olunur. Ağ və qara rəngdə geyinən adam görəndə də ifadələrimizə ikiqat diqqət edir və məsafə saxlamağa çalışırıq. Bəs ciddi və darıxdırıcı görünməmək üçün nə etməli?\nŞirkət işçisinə oxşamamaq üçün ciddi fasonlardan qaçın, onun yerinə qeyri-adi kəsimlərə yönəlin. Əlbəttə ki, sizi əcaib göstərən, həddindən artıq qəribə fasonlar geyinməyi məsləhət görmürük. Sadəcə ekstravaqantlıqla sadəlik arasında balansı qorumağa çalışın.\nMəsələn, ənənəvi düyməli ağ köynəyi qara şalvar tandemini əksinə tətbiq edin. Bu halda obraz daha cəlbedici və effektli alınacaq. Bu dəst istisnasız olaraq hər məkan üçün uğurlu seçim olacaq. Ayaqqabı seçimində siz tamamilə azadsınız, bu dəstin həm idman, həm də klassik modellərlə yaxşı görünəcəyindən arxayın ola bilərsiniz.\nYeri gəlmişkən, bir-biri ilə rahat uyğunlaşan ağ-qara çalarları romantik axşam görüşü üçün də uğurlu variantdır. Siz ağ-qara zolaqlı don seçə, yaxud qara donu qara dikdaban və ağ pencəklə tamamlayaraq dəbdəbəli obraz yaradacaqsınız.\nSonda yadda saxlayın ki, tamamilə qara rəngə bürünmək də məsləhət deyil. Qara rəngdən çox istifadə edərək əhval-ruhiyyənizi riskə ata bilərsiniz. Qara rəng bəzi vaxtlarda depressiyaya sala bilir. Qara rəng limitlə olaraq istifadə edilməlidir. Lakin qaradan fərqli olaraq, ağ rəngdən limitsiz istifadə edə bilərsiniz.\nDəriniz yağlıdırsa... Bunun SƏBƏBLƏRini bilin!\nBu otlar arıqlamağa kömək edir\nKökəlmək İstəyirsinizsə... - Bunlar Önəmlidir\nQırılmış göz kölgəsini atmayın – Bərpa etməyin yolu\nBu ucuz vasitələr paltarlarınızı ağappaq edəcək\nTəmizlik işləri /56888\nFaydalı məsləhətlər /4227\nYulaf yarmasından peçenye\nQışa tədarük /6958


İŞİD Avropada da hərbi baza qurub- Suriya və İraqda 2000-dən artıq avropalı döyüşür\n19 İyul 2015 - 20:12\nİŞİD Bosniyada xudmani bir kənd yaxınlığında yer satın alıb və burdan Qərbə qarşı terror hücumları üçün baza kimi istifadə etməyi planlaşdırır.\nStrateq.az-ın bildirdiyinə görə, bu iddia İngiltərənin “Sunday Mirror” qəzetinə aiddir. Qəzet iddia edir ki, sıx və geniş meşələrin qoynunda yerləşən Osven kəndində indiyə qədər xeyli terrorçu yetişdirilib və döyüşmək üçün Suriyaya göndərilib. İddianı irəli sürən terror mütəxəssisi Dzevaz Galijasevicə görə, “təlim üçün seçilən yer göz görməyən, əl yetməyən bir təpədə yerləşir. Məqsədin terrorçu yetişdirmək olduğu aydındır”.\nMeşədən silah səsləri gəlir\nPatrick Hill və Ed Wight adlı müəlliflərin qələmə aldığı yazıda bildirilir ki, Osven kəndinin GPRS ilə tapılması mümkün deyil. Ora yalnız yalçın qayalarda salınmış yollardan keçərək avtomobillə getmək olar. Kənddə torpaq alanlar arasında 1990-cı illərdə Bosniyadan qaçıb Avstraliyada məskunlaşan İŞİD tərəfdarları – Harun Mehicevic, Jasin Rızvic, Osman Kekic və İzet Hadzicin də olduğu təxmin edilir. Adının gizli qalması şərti ilə ingilis jurnalistlərə bu məlumatı verən bir kəndli meşəlikdən müntəzəm olaraq silah səsləri gəldiyini deyib.\nXəbərdə Suriyadan Türkiyə vasitəsilə Yunanıstana, oradansa Makedoniya və Serbiyaya keçən radikal dindarlar üçün Bosniyanın uyğun bir yer olduğu da ifadə edilir. Həmçinin 1990-cı illərdə yaşanan döyüş səbəbiylə Bosniyada silah və sürsat təmin etməyin digər Avropa ölkələrinə nisbətən daha asan olduğu önə sürülür.\nİki ildə 156 kişi, 36 qadın döyüşə gedib\nSuriyadakı döyüşün Bosniyaya təsirindən bəhs edən bir hesabatda 2013 və 2014 illər arasında 156 bosniyalı kişi, 36 qadın və onların yanında 25 uşağın birlikdə Suriyaya köçdüyü qeyd olunur. Onlardan 48 kişi və üç qadının ötən yanvar ayında Bosniyaya qayıtdığı bildirilir. Sarayevo Universitetinin politologiya elmləri üzrə müəllimi Vlado Azinovic və islam elmləri mütəxəssisi Məhəmməd Jusic Bosniyanın İŞİD təhlükəsinə qarşı kifayət qədər yaxşı hazırlaşmadığı fikrindədirlər.\nKəndlərdə evlərə İŞİD bayraqları sancılır\nQəzet yazır ki, Bosniya polisi keçən fevral ayında ölkənin şimal-şərqindəki Gornja Maoca kəndində evlərdən asılan İŞİD bayraqlarını endirmək üçün əməliyyat təşkil edib. Kənddə radikal İslamçı qruplarla əlaqəli şəxslərin yaşadığı iddiaları üzərinə daha əvvəl də axtarış keçirilibmiş.\nQeyd edək ki, bu, Avropada İŞİD təhlükəsindən bəhs edən yeganə yazı da deyil. Bundan əvvəl dəfələrlə bu terror təşkilatının yaşlı qitədə dərin kök atdığı bildirilmişdi. Hətta İŞİD-ə minlərlə avropalının qatıldığı deyilir.\nBu iddianı irəli sürən isə Avropa Birliyinin Terrorla Mübarizə İdarəsinin əlaqələndiricisi Giles de Kerçovedir. Açıqlamalarının birində o deyib: “İŞİD-in bir qism döyüşçüsünə Avropada hücumlar təşkil etmək üçün təlim verilməsi haqda məlumatlar var”.\nKerçove Avropa ölkələrindən Suriya və İraqa döyüşmək üçün gedənlərin sayının artıq 2 min nəfəri keçdiyini qeyd edib.


Ermənistanda olmayan raket Şuşaya necə atılıb? -\n15:20 01 Aprel 2021 Oxunub : 7032\nİkinci Qarabağ müharibəsində Ermənistanın Azərbaycana qarşı “İsgəndər” operativ-taktiki raketlərindən istifadə etməsi barədə təzadlı fikirlər səsləndirilirdi. Ermənistan rəsmiləri Qarabağda “İsgəndər”in tətbiq olunduğunu təsdiqləsələr də, Rusiya istehsalı olan təhlükəli raketin hansı istiqamətdə atıldığı gizli saxlanılırdı.\nBir müddət əvvəl Ermənistan silahlı qüvvələrinin sabiq baş qərargah rəisi, general Movses Akopyan KİV nümayəndələri üçün keçirdiyi brifinqdə ölkəsinin Dağlıq Qarabağ münaqişəsinin eskalasiyası dövründə "İsgəndər" raketlərindən istifadə etdiyini demişdi.\n"İsgəndər" tətbiq olunub. Amma hansı istiqamətdə atıldığını deyə bilmərəm", - deyə erməni general etiraf edib.\n“İsgəndər” müzakirələrinin pik nöqtəsi raketdən istifadəyə dair Ermənistan baş naziri səviyyəsində etirafın ortaya atılması oldu. Xatırladaq ki, sabiq prezident Serj Sarkisyan Paşinyan iqtidarının əleyhinə danışaraq İkinci Qarabağ müharibəsində Azərbaycana qarşı "İsgəndər" raketlərindən istifadə edilməməsi barədə ittihamlar irəli sürmüşdü. Nikol Paşinyan isə bu ittihamlara cavab verərəkən demişdi ki, erməni ordusu döyüşlər zamanı "İsgəndər"dən istifadə edib. Paşinyan hətta sensasiyalı şəkildə raketlərin partlamadığını, yaxud da qismən partladığını açıqlamaqla özünü gülünc vəziyyətə salmışdı.\n“İsgəndər” raketlərini Ermənistana verən Rusiya Müdafiə Nazirliyi səviyyəsində Paşinyanın çıxışına dərhal reaksiya verdi. Rusiya MN Qarabağda sözügedən raket kompleksinin tətbiq olunmadığını elan edərək, Paşaniyanı yalan danışmaqda günahlandırdı: “Bütün raket ehtiyatları hərbi anbarlarda saxlanılır”.\nErmənistanın raket mövzusu müharibədən sonra Rusiyada da ciddi müzakirələrə səbəb oldu. Maraqlıdır ki, “İzvestiya” qəzetinin İdarə Heyətinin sədri erməni əsilli jurnalist Aram Qabrielyanov müharibənin ilk günündən “İsgəndər”dən istifadə ehtimalının yüksək olduğunu söyləmişdi. O, Baş qərargah rəisi vəzifəsində çalışmış Onik Qasparyanla “İsgəndər”in istifadəsinə dair müsahibəsindən müəyyən fikirləri təqdim edərək demişdi ki, Qasparyan ona müharibənin üçüncü günü “İsgəndər” raketini iki strateji obyektə qarşı çevirdiyini bildirib. Sən demə, ilk gündən Bakı-Ceyhan neft kəməri və digər mühüm strateji obyektin məhvinə qərar verilib, amma Paşinyan bunu qəti şəkildə qadağan edib. Təbii ki, bütün bunlar Qabrielyanovun iddialarıdır.\nRaket Gümrüdən atıla bilərdimi?\nBu günlərdə “İsgəndər” olayı ilə bağlı müəmmalı məqamlar ortaya çıxıb. Araşdırmalar zamanı məlum olub ki, Ermənistan tərəfi həqiqətən də Qarabağ müharibəsində “İsgəndər” raketlərindən istifadə edib. Belə ki, ANAMA Şuşa ətrafında iki ədəd “İskəndər” raketinin qalıqlarını aşkarlayıb. Raket parçalarının coğrafi koordinatları belə olub: 39 ° 45'38.10 “N 46 ° 44'33.90” E və 39 ° 45'27.80 “N 46 ° 45'25.80”E.\nAgentliyin mütəxəssisləri tərəfindən raketin identifikasiya nömrəsini (9M723) araşdırarkən onun qalıqlarının “İskəndər” raket sisteminə aid olduğu üzə çıxıb. Hətta açıq internet mənbələrində axtarış apararkən 9M723 eyniləşdirmə nömrəsinin “İskəndər” raketinə aid olduğunu müəyyənləşdirmək mümkündür. Məsələnin diqqətçəkən və müəmmalı tərəfi isə odur ki, istifadə edilmiş raketlər Ermənistan ordusunun ixtiyarında olan “E” indeksli modelə deyil, məhz Rusiya Silahlı Qüvvələrinin istifadəsində olan “M” modifikasiyasına aiddir. Bu isə ciddi suallar doğurur.\nMüharibə dövründə Şuşaya atılmış təhlükəli raketin modifikasiyasının Rusiyanın Ermənistana göndərdiyi modifikasiya ilə üst-üstə düşməməsi İrəvana əlavə olaraq yeni raketlərin gizli şəkildə verilməsi iddialarını möhkəmləndirir. Rusiya əvvəldən də Ermənistana “İskəndər E” modifikasiyasını verdiyini bildirmişdi. Lakin ANAMA-nın Şuşa ətrafında tapdığı raket qalıqları daha güclü “İsgəndər M” kompleksinə məxsusdur. Haqlı olaraq sual yaranır: Rusiyanın erməni ordusuna verdiyini açıqladığı raket növü ilə qalıqları aşkarlanan raketin modifikasiyası niyə fərqlidir? Bu necə olur ki, tamamilə fərqli və satışı qadağan edilən “İsgəndər M” raketləri Şuşa istiqamətində atılıb?\nRaketlərin hər iki növü arasında kifayət qədər fərq mövcuddur. Yəni “İsgəndər”in “E” versiyası məhz ixrac üçün nəzərdə tutulub ki, Ermənistan illər əvvəl bu versiyanı əldə etmişdi. Şuşada qalıqları tapılan “İskəndər”lərin üzərindəki “M” nişanları isə onların tamam başqa bir növə aid olduğunu göstərir. Maraqlıdır, Ermənistanda olmayan raketlər Şuşaya necə və kim tərəfindən atıla bilər? Müəmmalı deyilmi?\nİddialara görə, sözügedən raketlər Rusiyanın Ermənistanın Gümrü şəhərindəki 102-ci hərbi bazasında gizli saxlanılıb. Əlbəttə, bu iddialar hələlik öz təsdiqini tapmasa da, ağılabatandır. Bu səbəbdən İrəvanın əldə edə bilmədiyi “M” versiyanın Gümrüdən buraxılması ehtimalı ortaya çıxır. Əks təqdirdə İrəvanın “M” versiyanı müəmmalı şəkildə haradan və necə əldə etməsi, yaxud həmin raketlərin Şuşada peyda olmasının səbəbləri izah olunmalı, Rusiya tərəfi bununla bağlı açıqlama yaymalıdır.\nHazırda “İsgəndər” mövzusunda cavabını gözləyən xeyli suallar var. Ümid edək ki, Dağlıq Qarabağda sülhün təmin olunması öhdəliyini üzərinə götürən qonşu Rusiya bu məsələ ilə bağlı müəmmalara son qoymaq üçün ən qısa zamanda rəsmi izahat verəcək.\nTeqlər: İsgəndər Ermənistan Şuşa Rusiya Raket


İqtisadiyyat – GULUSTAN.INFO | Страница 22\nCümə, 27 May, 2022, 6:50\nAzərbaycan iqtisadiyyatına 300 milyard dollar pul qoyulub — Nazir\n«1995-ci ildən bu il iyulun 1-nə qədər Azərbaycan iqtisadiyyatına 300 milyard ABŞ dolları investisiya qoyulub». Gulustan.info xəbər verir ki, bunu Bakıda keçirilən 25-ci Beynəlxalq Biznes Forumda (International Business Forum – IBF) iqtisadiyyat naziri Mikayıl Cabbarov bildirib. Onun sözlərinə görə, bunun yarısı xarici sərmayələrdir. «O cümlədən ölkənin sənaye zonalarına qoyulması nəzərdə tutulan 6,7 milyard dollar investisiyanın […]\nBu gün Bakıda 25-ci Beynəlxalq Biznes Forum (International Business Forum – IBF) işə başlayıb. 3 gün davam edəcək tədbirdə 30-a yaxın ölkədən dövlət rəsmiləri, beynəlxalq təşkilatların, diplomatik korpusun, ticarət palatalarının və biznes assosiasiyaların nümayəndələri, 500-ə yaxın xarici investor, iş adamı iştirak edir. IBF-in məqsədi Azərbaycanın investisiya potensialını xarici sərmayədarlara tanıtmaqdır. Forumda Azərbaycan iqtisadiyyatına, o cümlədən […]\nCIF bazisi üzrə İtaliyanın Auqusta limanı şərtləri ilə Azərbaycanın yüngül neftinin qiyməti noyabrın 12-də 84,13 dollar/barel təşkil edib ki, bu da əvvəlki göstəricidən 0,24 dollar/barel azdır. FOB bazisi üzrə Türkiyənin Ceyhan limanında Azərbaycanın yüngül neftinin qiyməti 83,22 dollar/barel təşkil edib ki, bu da əvvəlki göstəricidən 0,25 dollar/barel azdır. Novorossiysk limanından yüklənən URALS neftinin qiyməti isə […]\nƏsassız pensiya almış vətəndaşların NƏZƏRİNƏ!\nƏsassız pensiya almış vətəndaşlardan həmin məbləğin qanunvericilik çərçivəsində minimum tutulmalarla geri qaytarılması məsələsi müzakirə edilir. Gulustan.info-nun məlumatına görə, bunu Əmək və əhalinin sosial müdafiəsi naziri Sahil Babayev bu gün Milli Məclisin Əmək və sosial siyasət komitəsinin iclasında Dövlət Sosial Müdafiə Fondunun 2022-ci il büdcəsinin müakirələri zamanı deyib. Nazir bildirib ki, əsassız pensiyalarla bağlı ötən illər […]\nICE London qitələrarası birjasında keçirilən ticarət əməliyyatlarının gedişində Brent neftinin ixracına dair 2022-ci ilin yanvar müqaviləsinin dəyəri 0,75% azalaraq 1 barelə görə 82,25 dollar təşkil edib. Gulustan.info-nun məlumatına görə, Nyu-Yorkun NYMEX əmtəə birjasında bu ilin dekabrında ixrac etməklə WTI markalı neftin 1 barelinin qiyməti 0,69% azalaraq 81,03 dollar təşkil edib.\nGələn ilin dövlət büdcəsində xərclər manatın bügunkü məzənnəsi ilə hesablanıb — Samir Şərifov\nGələn ilin dövlət büdcəsində xərclər manatın bügunkü məzənnəsi ilə hesablanıb. Gulustan.info-nun məlumatına görə, bunu maliyyə naziri Samir Şərifov Milli Məclisdə büdcə ilə bağlı keçirilən iclasdan sonra jurnalistlərə açıqlamasında deyib. «Biz çalışırıq ki, bizim büdcə xərclərimiz hər hansı formada manatın məzənnəsinin dəyərsizləşməsinə xidmət etməsin. Bu baxımdan biz Mərkəzi Bankla birlikdə olduqca əlaqələndirilmiş şəkildə siyasət aparırıq. Onu […]\nƏsassız və saxta pensiya verilməsinin qarşısı tam alınır — Nazir\nƏsassız və saxta yollarla pensiya verilməsinin qarşısını almaq istiqamətində ciddi tədbirlər görülür. Bunu Milli Məclisin İqtisadi siyasət, sənaye və sahibkarlıq komitəsinin iclasında “Azərbaycan Respublikasının 2022-ci il dövlət büdcəsi haqqında” qanun layihəsinin müzakirəsi zamanı əmək və əhalinin sosial müdafiəsi naziri Sahil Babayev deyib. Nazir bildirib ki, hazırda ölkə üzrə sosial xərclərin təyinatı mərkəzləşdirilir. «Burada tək pensiyalardan […]\nSəhifə 22 / 198« İlk«...10...2021222324...304050...»Sonuncu »


"Hakimiyyət formulu" verlişinin xüsusi buraxılışında Azərbaycanın adət-ənənələri və milli dəyərləri haqqında danışılıb\n26 Dekabr 2009 17:52 (UTC+04:00)\nAzərbaycan, Bakı, 26 dekabr / Trend , müxbir E.Tariverdiyeva/\nŞənbə günü Rusiyanın RTR telekanalı efirində "Hakimiyyət formulu" verlişinin 2009-cu ilin yekunlarına həsr olunmuş xüsusi buraxılışı təqdim olunub. "Hakimiyyət formulu" verlişinin müəllifi və aparıcısı İTAR TASS-ın Baş direktorunun birinci müavini Mixail Qusmandır.\nVerlişdə dünyanın müxtəlif ölkələrində yeni ilin keçirilmə adət ənənələrindən danışılıb və həmçinin Azərbaycanın milli bayramı olan Novruz bayramı da xatırlanıb.\nQusmanın sözlərinə görə, Novruz bayramı Azərbaycanın ən böyük bayramıdır."Novruz bayramında yaz gecə-gündüz bərabərliyi baş verir və bu fars təqvimi ilə yeni il anlamını verir. Novruz ailəvi bayramdır və ona əvvəlcədən hazırlaşırlar. Azərbaycanlılar tonqal qalayır, yeni paltarlar geyinir və milli yeməklər hazırlayır", - o deyib.\nHəmin xüsusi buraxılışda "Hakimiyyət formulu" izləyicilərinə Azərbaycan Prezidenti İlham Əliyevin ölkənin adət-ənənələr və ailə dəyərləri barədə danışdığı müsahibəsi nümayiş olunub.\n"Sözsüz ki, ailə dəyərləri hər bir xalq üçün vacibdir. Həmçinin Azərbaycanda, qeyd etdiyiniz kimi, heç kimə sirr deyil ki, ailə dəyərləri prioritetdir, ona görə ki, bu cəmiyyətin bünövrəsidir, millətin bünövrəsidir, gələcəyin bünövrəsidir", - Prezident İlham Əliyev deyib.\n"Azərbaycanda ailə dəyərləri və ailə üzvləri arasındakı münasibətlər məhz bu qarşılıqlı hörmətin, sevgi və firavanlığın ənənəvi formalarına əsaslanır, Azərbaycanda ailələrin böyük əksəriyyəti bu cürdür və bizim ailə də istisna deyil, və mən çox xoşbəxtəm ki, bu cür ailəm var", - Prezident qeyd edib.\n"Hakimiyyət formulu" dünyada yeganə misilsiz televiziya layihəsidir ki, burada dövlət başçıları ilə müsahibələr toplum qarşısında təqdim edilir. "Hakimiyyət formulu"nun unikallığı ondan ibarətdir ki, onun yaradıcıları dünya dövlətləri liderlərinin "insani keyfiyyətlərinin açıqlaması"nı və qeyri-rəsmi aorada keçirilən söhbətləri və olduqca şəxsi mövzuları özlərinin əsas vəzifəsi hesab edir.


Azərbaycanın müxalif “Respublikaçı Alternativ” hərəkatı aprelin 9-da təsis qurultayı keçirərək, özünü siyasi partiya elan edib. Azərbaycan tarixində ilk dəfə siyasi qartiya qurultayı internetdə Facebook sosial şəbəkəsinin platformasında keçirilib.\nOnline rejimdə qurultay keçirmək haqda qərar hakimiyyətin ReAl partiyasının təşəbbüs qrupunun iclasının keçirilməsi üçün məkan ayırmaq xahişini rədd etməsi səbəbilə qəbul edilib.\n“Respublikaçı Alternativ” hələ 2014-cü il yanvarın 24-də hərəkatdan siyasi partiyaya transformasiya olmaq niyyətini açıqlamışdı, eyni il mayın 28-də isə Bakıda partiya yaradılması üzrə təşəbbüs qrupunun təsis konfransı baş tutmuşdu. Yeni siyasi təşkilatın ilk təsis qurultayının tarixi tədbirin təşkili üçün məkan icarəsinin mümkün olmaması üzündən bir neçə dəfə təxirə salınmışdı.\n“Partiyanın təsis qurultayının keçirilməsi üçün bizə məkan ayrılması və ya icarəyə verilməsi xahişi ilə ümumilikdə 48 dəfə Bakı şəhər İcra Hakimiyyətinə, müxtəlif mehmanxanalara, biznes-mərkəzlərə müraciət etmişik, amma hər dəfə rədd cavabı almışıq. Buna görə də online qurultay keçirməli olduq”, – ReAl-ın icra katibi Natiq Cəfərli bildirib.\nCəfərli qeyd edib ki, online qurultayın işində 250 nəfər qeydiyyata alınmış nümayəndə iştirak edib. Açıq səsvermə yolu ilə onlar siyasi partiya yaratmaq qərarı alıb, partiyanın proqram və nizamnaməsini təsdiqləyiblər.\nQurultayın ikinci mərhələsində gizli səsvermə yolu ilə İlqar Məmmədov “Respublikaçı Alternativ” partiyasının sədri seçilib. Həmçinin partiya Məclisinin üzvləri də səsvermə yolu ilə müəyyənləşib.\n“İlqar Məmmədovun böyük nüfuza sahib olduğunu və onun həbsdə cəza çəkdiyini nəzərə alaraq, sədrliyə başqa heç kim namizədliyini irəli sürmədi”, – Cəfərli deyib.\nJAMnews-un hakimiyyətin nəzərində qurultayın bu formasının legitim olub-olmaması haqda sualına Cəbərli belə cavab verib:\n“Onsuz da biz rəsmi qeydiyyat üçün Ədliyyə Nazirliyinə müraciət etmək niyyətində deyilik. Əgər bizə qurultay keçirmək üçün məkan vermədilərsə, qeydiyyatla bağlı da mütləq problem yaradacaqlar. Bundan başqa, qeydiyyat üçün biz Ədliyyə Nazirliyinə partiyamızın ən azı min üzvünün şəxsi məlumatlarını təqdim etməli olacağıq. Biz isə onlara problem yaratmaq istəmirik. Biz siyasətlə məşğul olmaq üçün dövlətdən icazə istəməyə məcbur deyilik. Onsuz da bizim ölkəmizdə heç bir seçki partiya siyahısı ilə keçirilmir”.\n“Respublikaçı Alternativ” hərəkatı 2009-cu ildə Azərbaycan Respublikası Konstitusiyasında iki dəfədən artıq prezident seçilmək haqqını məhdudlaşdıran müddəanın ləğvi ilə bağlı referenduma qarşı çıxmaq məqsədilə yaradılıb.\nHərəkat lideri İlqar Məmmədov 2013-cü ildə İsmayıllı şəhərində kütləvi iğtişaşların təşkili ittihamı ilə yeddi il müddətinə azadlıqdan məhrum edilib. Avropa İnsan Haqları Məhkəməsi onun həbsini hüquq pozuntusu və siyasi motivli hesab edərək dərhal azad edilməsi haqda qərar çıxarıb. Strasburq Məhkəməsinin bu qərarı 2014-cü ilin mayında elan edilsə də, bu günə qədər yerinə yetirilməyib.\nQafqazda koronavirus. Ermənistanda yeddinci ölüm. Yenilənir


“Mənim müsahibədə dediyim fikirləri təhrif ediblər, yanlış yazıblar. Mən 60-70 yaşdan yuxarı adamların partiyaya gəlmək istəyinə məhdudiyyət qoyulduğunu deməmişəm. Demişəm ki, partiyada gənclər çoxluq təşkil edir. Eyni zamanda 50-60 yaşa qədər orqanlarda işləyən, hərbidə xidmət edən şəxslər xidmətdən tərxis olunduqdan sonra partiyaya gəlmək istəyəndə onlarla aparılan müsahibədə indi müraciət etmələrinin səbəbi də soruşulur. Amma əlbəttə ki partiyaya üzv olmalarına məhdudiyyət qoyulmur". Bunu APA -ya açıqlamasında Yeni Azərbaycan Partiyasının (YAP) icra katibinin müavini, deputat Siyavuş Novruzov bildirib.


Proses Prezidentin istəklərinə uyğun davam edir -\nAzərbaycan ərazi bütövlüyünü bərpa etməklə yanaşı, Cənubi Qafqaz regionunda tamam fərqli geosiyasi konfiqurasiya yaradıb. Ermənistanın uzun illərdir davam etdirdiyi işğalçı, separatçı hərəkətləri bütövlükdə regional təhlükəsizlik sistemini yaratmağa imkan vermirdi. Artıq belə bir imkan yaranıb. Azərbaycan dövlətinin, ölkə başçısının iradəsi sayəsində Cənubi Qafqaz regionunun yeni geoiqtisadi və geosiyasi obrazı formalaşmaqdadır. Müasir dünyamızın başlıca trendi ondan ibarətdir ki, təhlükəsiziyi təmin etmək üçün etibarlı əməkdaşlıq sistemi qurulmalıdır. Bu sübut edir ki, Azərbaycan Prezidenti olduqca unikal təşəbbüs irəli sürüb. Region ölkələrinin əməkdaşlıq platformalarının yaradılması təhlükəsizliyin və dayanıqlı sülhün təmin edilməsinin ən etibarlı yoludur.\nBunu Teleqraf.com-a Milli Məclisin deputatı, siyasi şərhçi Elşad Mirbəşir deyib.\nOnun fikrincə, regionda marağı olan istənilən ölkə burada səmimi olaraq təhlükəsizliyin və sülhün qorunmasını istəyir:\n“Ona görə də, cənab Prezidentin təşəbbüsü region ölkələri tərəfindən müsbət qarşılanıb. Qonşu İranın da bu əməkdaşlıq platformasında yaxından iştirak etmək arzusu göz önündədir. Xarici siyasətində qonşularla, digər dövlətlərlə münasibətlər qurmaq prinsipinə əsaslanan Azərbaycanın maraqlarına cavab verir. Ölkəmiz daim digər region ölkələri kimi İranla da münasibətlərini ən yüksək səviyyədə inkişaf etdirməyə çalışıb. Əməkdaşlıq istiqamətlərində genişlənməsində təşəbbüslərlə çıxış edib. Ölkəmizin təşəbbüsü ilə Azərbaycan-Rusiya-İran əməkdaşlıq platforması formalaşıb. Şimal-Cənub nəqliyyat dəhlizi yaradılıb. Dövlətimizin yaratmış olduğu imkanlar sayəsində Şimal-Cənub nəqliyyat dəhlizini Cənub-Qərb istiqamətində inkişaf etdirmək mümkün olub”.\nDeputat bildirib ki, Azərbaycan regionda inkişafın, sülhün və təhlükəsizliyin təmin olunmasına real töhvə vermək istəyində və imkanında olan dövlətdir:\n“Torpaqlarımız işğaldan azad edildikdən sonra Azərbaycan-İran münasibətlərində də yeni bir mərhələ başlayıb. Azərbaycan-İran dövlət sərhədinin əhəmiyyətli hissəsi erməni işğalında idi. Artıq dövlət sərhədinə özümüz nəzarət edirik. Bu da əməkdaşlığın yeni imkanlarının yaranmasını təmin edir. Xudafərin su anbarının birgə istismarı məsələsi müzakirə olunur. Ayrıca olaraq Araz çayı üzərindən yeni körpünün salınması gündəmdədir. Bütün bunlar Azərbaycan-İran əməkdaşlığının daha sürətlə geniş istiqamətlərdə inkişafı üçün real əsaslar yaradıb. Bu əsasları Azərbaycan öz gücü, iradəsi ilə yaradıb”.\nElşad Mirbəşiroğlu qeyd edib ki, region ölkələrinin yeni əməkdaşlıq platformasının yaranması bütövlükdə bütün iştirakçıların maraqlarına cavab verir:\n“Nəqliyyat kommunikasiyaların sistemli şəkildə inkişaf etdirilməsi regionun geosiyasi, geoiqtisadi vəziyyətini əhəmiyyətli dərəcədə artıracaq. Bu ilk olaraq Türk dünyasında kommunikasiya əlaqələrində ciddi keyfiyyət dəyişikliyi edəcək. 10 noyabr bəyanatında Naxçıvanla Azərbaycan arasında nəqliyyat kommunikasiyanın yaranması öz əksini tapıb. 11 yanvar bəyanatı da regionda nəqliyyat, iqtisadi layihələrin icrasını özündə ifadə edir. Bu, Azərbaycanın strateji maraqlarına tam uyğundur. Proseslər Azərbaycan dövlətinin və Prezidentinin istəklərinə uyğun və ölkəmizin nəzarəti altında davam edir”.


Ofis stili üçün ən gözəl saç düzümləri - Fotolar\nİşləyən qadınlar üçün yığılma qaydası asan, gün boyu narahat etməyən, eyni zamanda rəsmi mövqeyi ortaya çıxaran ofis saçı modelləri tələb olunur. Tabloid.az sadə amma təsirli ofis saç modelləri arasından ən yaxşılarını toplayıb.\nAsan saç modeli kimi görünsə də, diqqətlə yığıldığı təqdirdə iş yerində gözəl saç modelidir. Xüsusilə düz saçlarınızı səliqəli şəkildə darayaraq at quyrğu yığa bilərsiniz. Ofis stili üçün əlverişli olması və ciddiliyi ilə at quyruğu modelləri daha çox təklif olunur.\nŞişirdilmiş və ya dağınıq modellər iş yeri üçün müvafiq variantlar olmasa da, "balerina toppuzu" dediyimiz model bütün xanımlara, o cümlədən, ofisdə çalışanlara çox yaraşır. Keçmişdə də qadınların ən sevdiyi saç modeli olan, boyunda dayanan, aşağı toppuz modeli ofis stilinə tamamilə uyğun gəlir. Klassik, amma boyunda qəşəng duran toppuzlarla həm rəsmi, həm də zərif görünmək mümkündür.\nBuruq saçlar ofis üçün çox çılğın görünə bilər. Amma ucları dalğalandırılmış saçlar iş qadınlarına yaraşan ən yaxşı saç modellərindən biridir.\nDüz saçlar hər tərzə uyğun gəldiyindən, işgüzar qadınların da bir nömrəli seçimidir.\nYarım yığılmış saçlar\nSaçları ilə məşğul olmaq istəməyən xanımlar yarım yığılmış modellərlə nostalji hisslər oyada bilər. Məhz romantik saç düzümü ofis stilini müşayiət etməyə qadirdir. Saçlarınızı bitişdirərkən istifadə edəcəyiniz sancağının zərifliyi bu saç modelinə xüsusi gözəllik bəxş edir.\nZiqzaq saç düzmü\nXüsusilə qısa saçlara çox yaraşan bir modeldir. Hər zaman yan tərəfdən və ya ortadan ayırdığınız saçlarınızı bir dəfə də ziqzaq edərək ayırın. Nə qədər qəşəng bir model olduğuna təəccüblənəcəksiniz.


Dəbdəbəli ehsan süfrələri niyə bərpa olundu… - PROBLEM - modern.az\n9 Aprel 2019, 09:01 | HADİSƏ\nBir neçə il əvvəl hüzr mərasimlərində ehsan verilməsi qaydaları ilə bağlı nəzarətin həyata keçirilməsi qərarı verildi. O zaman qeyd olunurdu ki, məqsəd yas mərasimlərində israfçılıq hallarının qarşısının alınmasıdır. Hətta rəsmi qurumlar bununla bağlı konkret standartlar - menyu da müəyyənləşdirdi.\nBu qərardan sonra bir müddət regionlarda və paytaxtda yas mərassimlərinin dəbdəbəli keçirilməsinə son qoyuldu. İnsanlar artıq sadə, cəmi bir neçə təamla yola verilən mərasimlər təşkil etməyə öyrəşdilər.\nLakin son zamanlar yenidən yas məclislərində dəbdəbəli ehsan süfrələrinin açılmasının şahidi oluruq. Sözügedən məsələyə hansı qurumun nəzarət etməsi, bunun qayda-qanunlarının olub-olmaması isə sual altındadır.\nQafqaz Müsəlmanları İdarəsinin İctimaiyyətlə əlaqələr və ailə problemləri üzrə sədr müavini Qəmər Cavadlı Modern.az-a açıqlamasında bildirib ki, yas məclisləri nəzarətdə olmur:\n“Bir kənddə, bir rayonda, hətta şəhərdə yas düşəndə insanlar axundla məsləhətləşib, sözü bir yerə qoyurlar. Bu şəkildə yaslarda israfçılığın qarşısı alınır. Belə məqamlar bir qədər fərdidir, imkanı çatan ehsan verir, çatmayan da kiçik çay süfrəsi ilə yas məclisi qurur. Əvvəlki dəbdəbəli yas məclisləri ictimai qınaqla aradan qaldırılmışdı. Görünür, indi qınaq bir qədər zəifləyib və ona görə yenidən dəbdəbəli ehsan verilməsinə başlayıblar.\nAmma din xadimlərimiz həmişə təbliğat aparır, israfçılığa qarşı əhalini maarifləndirir, yas mərasimlərinin dini qaydalarını başa salırlar. Elə yerlər var, orada din xadiminin sözü keçir, bəzi regionlarda isə bu məqam bir qədər zəifdir”.\nİlahiyyat elmləri namizədi Elşad Mahmudov isə hesab edir ki, əvvəldən qəbul edilən qərara hörmətlə yanaşmaq, qaydalara əməl etmək lazımdır:\n“Ola bilər, dövlətin nəzarəti sadəcə tövsiyə xarakteri daşısın. Belədirsə, deməli, xüsusi məcburiyyətdən söhbət getmir. Amma təkcə qərarlarla deyil, xalq arasında maarifləndirmə aparmaqla da bunu yaymaq lazımdır. Nəzərə almalıyıq ki, uzun illər adət-ənənə formalaşıbsa, bunu birdən-birə aradan qaldırmaq çətin olur.\nOla bilər, israfçılığın aradan qaldırılması üçün əvvəl nəzarət bir qədər güclü olub. Bir müddət sonra isə nisbətən zəifləyib. İnsanlar nəzərə almalıdır ki, bunun üçün qadağa şərt deyil. Onsuz da İslamın mövqeyinə görə, yas mərasimləri sadə olmalıdır. İsrafçılığa yol vermək olmaz. Dəbdəbəyə, xərcə girmədən məclisləri idarə etmək lazımdır. İmkanı olmayanların borc alıb, dəbdəbəli mərasim qurmaları yolverilməzdir”.\nAzərbaycandakı “KQB agentləri” bir neçə qrupa bölünür - Gizli şəbəkə üzvləri... 19 Avqust 2019, 22:03 Nazir müavini yol qəzasında öldü - FOTO 19 Avqust 2019, 19:17 Qəzaya uğrayan təyyarəmizin “qara qutusu” tapıldı - FOTO 19 Avqust 2019, 12:12 “Relax”da nə baş verib? - İcra başçısının müavini və istirahət mərkəzinin rəhbərliyi davadan DANIŞDI 19 Avqust 2019, 11:09 Şəmkirdə ərinin yandırdığı arvad Bakıda öldü - FACİƏ 19 Avqust 2019, 10:05 İsgəndər Həmidovun məhkəməsində çıxış əvəzi LƏTİFƏ 18 Avqust 2019, 22:03 Oğlunu, arvadını və qayınanasını yandıran şəxs tutuldu – RƏSMİ 18 Avqust 2019, 13:30 Şəmkirdəki yanğının TƏFƏRRÜATI – Ata evə od vurdu, oğlu öldü, arvadı yandı... 18 Avqust 2019, 12:57 MTN eyni silahlarla həm sabiq naziri, həm də jurnalisti şərləyib - Vəkil yeni sirlər açdı - II YAZI 17 Avqust 2019, 12:14 MTN sabiq naziri necə tutdu... - Vəkil yeni SİRLƏR AÇIR 16 Avqust 2019, 21:36 Ali Baş Komandan sərhədçiləri təltif etdi: hərbi rütbə, orden-medal, fəxri adlar... - SİYAHI 16 Avqust 2019, 16:08 İzmirdə Azərbaycan vətəndaşının cəsədi tapıldı 16 Avqust 2019, 11:55 İcra başçısının sabiq müavini özünü niyə asıb? - Baş Prokurorluq aydınlıq gətirdi 16 Avqust 2019, 10:41 Ölüm hökmündən xilas olan sabiq nazirlər - Nəriman İmranovla Müzamil Abdullayev hardadır? - ARAŞDIRMA 15 Avqust 2019, 11:38 Azərbaycanlı gənc Rusiyada faciəvi şəkildə öldü - FOTO 15 Avqust 2019, 11:00 “Məhəmməd Əmin Rəsulzadə” gəmisini vuran gəmiyə CİNAYƏT İŞİ açıldı 14 Avqust 2019, 15:56 Bakıda 1 ton narkotik vasitə tapıldı - FOTOLAR 14 Avqust 2019, 14:44 Beyləqanda kütləvi dava: ölən və yaralananlar var 14 Avqust 2019, 14:23 Qüdrət Həsənquliyev ittiham etdi - Sərdar Cəlaloğlu sərt cavab verdi: “Elə bil Jirinovskidir” - QALMAQAL 14 Avqust 2019, 12:22 “Məhəmməd Əmin Rəsulzadə” gəmisi VURULDU – QƏZA 14 Avqust 2019, 08:57 Baş Mütəşəkkil Cinayətkarlıqla Mübarizə İdarəsi silahlı şəxsləri saxladı - FOTO 13 Avqust 2019, 13:59 Nüfuzlu azərbaycanlı həkim qəzada həlak oldu 13 Avqust 2019, 10:35 Nardaranda 4 nəfərin batması ilə bağlı cinayət işi AÇILDI 12 Avqust 2019, 11:00 Bakıda “meydan sulayan” öküzün sahibini hansı cəza gözləyir? - VİDEO 11 Avqust 2019, 13:08 Bakıda daha bir FACİƏ: 2 ölü, 2 yaralı... 11 Avqust 2019, 10:59 Zaqataladakı zəlzələnin fəsadları – İcra Hakimiyyətindən AÇIQLAMA 10 Avqust 2019, 13:08 Həyat yoldaşını boğdu, sonra boğazını kəsdi - DƏHŞƏT 10 Avqust 2019, 11:25 Ali məktəbə qəbulun nəticələri AÇIQLANDI 8 Avqust 2019, 21:46 Bədbəxt hadisə yaşanmış Şəki Xan Sarayı barədə QƏRAR VERİLDİ - RƏSMİ 8 Avqust 2019, 12:04 Bakıda nişanlı cütlüyü maşın vurdu 7 Avqust 2019, 19:30 Azərbaycanda yol qəzalarının sayı artıb – Dəhşətli STATİSTİKA 7 Avqust 2019, 15:19 Elina Hacıyevanın ölüm işində yenilik var 7 Avqust 2019, 14:31 Erkən nikah faktı təsdiqlənsə, əlavə cinayət işi açılacaq - Dövlət Komitəsindən 17 yaşlı qızın intiharına REAKSİYA 7 Avqust 2019, 10:52 Erkən nikaha məcbur edilənlərin valideynlərinə kəsilən CƏZALAR… 7 Avqust 2019, 08:42 Ekoloq Bakıdakı tozanağa görə dövlət qurumlarını İTTİHAM ETDİ 6 Avqust 2019, 12:35 Toyda kütləvi zəhərlənənlərin sayı 89 nəfərə çatıb - Cinayət işi açıldı 6 Avqust 2019, 10:51 Toydakı kütləvi zəhərlənmənin səbəbi açıqlandı 6 Avqust 2019, 09:51 Qəbələdə toyda zəhərlənənlərin sayı 72-yə çatdı - YENİLƏNİB 5 Avqust 2019, 23:52 Keçmiş nazirdən deputata ŞOK İTTİHAM - Milli Məclisə, YAP-a ŞİKAYƏT ETDİ 5 Avqust 2019, 15:43 Bakıda küləyin sındırdığı ağac qadının üstünə düşdü - Bədbəxt HADİSƏ 5 Avqust 2019, 15:14


Azərbaycanlı fermerlər güzəştli kreditlərin daha uzun müddətə verilməsini istəyirlər (FOTO)\nBiznes və iqtisadiyyat xəbərləri 29 Noyabr 2013 19:15 (UTC+04:00)\nAzərbaycanın kənd təsərrüfatı naziri Heydər Əsədov bu gün Salyanda Salyan, Sabirabad, Saatlı, Hacıqabul, Cəbrayıl, Nefçala və Biləsuvar rayonlarının sakinləri ilə görüşüb.\nKənd Təsərrüfatı Nazirliyinin mətbuat xidmətindən Trend-ə verilən məlumata görə, görüşdə nazirliklə birlikdə nazirliyin idarə və təşkilatlarının, tabeliyində olan qurumların rəhbərləri də iştirak ediblər. Görüşdə bölgə rayonlarından olan 60 vətəndaşın müraciətinə baxılıb.\nNazir hər bir vətəndaşın müraciətini diqqətlə dinləyib. Müraciətlərin çox hissəsi isə yerində həll olunub, qaldırılan məsələlərin qanunvericiliyə uyğun mümkün qısa müddət ərzində həll edilməsi barədə müvafiq strukturların rəhbərlərinə tapşırıqlar verilib və nəzarətə götürülüb.\nMüraciətlər, əsasən, kənd təsərrüfatı məhsulları istehsalçılarına güzəştli kreditlərin daha uzun müddətə verilməsi, pambıqçılığın inkişafına dövlət dəstəyi və onun satış qiymətinin artırılması, tədarük məntəqələrinin yaradılması, kənd təssarüfatının inkişafını daha da sürətləndirmək üçün kooperativlərin yaradılması və drenaj-kollektor şəbəkələrinin təmizlənməsi kimi məsələlərin həlli ilə bağlı olub.\nGörüşdən sonra nazir Salyan rayonunda südlük-maldarlıq üzrə 1070 baş iribuynuzlu heyvanı olan özəl damazlıq "Nurgün-aqro" MMC-də heyvandarlığın vəziyyəti ilə tanış olub, məsləhət və tövsiyələrini verib, həmçinin yeni alınmış cins mal-qaranın daha da artırılması üçün süni mayalanma və damazlıq işinin gücləndirilməsini diqqətə çatdırıb.\nEyni zamanda, H.Əsədov bölgədə nazirliyin tabeliyində olan idarə və müəssisələrin, o cümlədən "Aqrolizinq" ASC-nin filialının fəaliyyətinə baxış keçirib, müvafiq tapşırıq və tövsiyələrini verib.


Əsərin bədii gücü, yoxsa yazarın nümunəvi həyat tərzi? - Ekspertlərin rəyi » Yarpaq.az\nƏsərin bədii gücü, yoxsa yazarın nümunəvi həyat tərzi? - Ekspertlərin rəyi\nBu mövzuda ekspertlərin rəyi öyrənilibb.\n"Hər bir yazıçı nə yazırsa, özünü yazır. Bu öz yaşantıları da ola bilər, müşahidələri də. Təəssüf ki, Yazıçılar İttifaqının pilləkənlərından qalxanda araq iyi gəlir. İnsan özü naqis olsa, cəmiyyəti heç bir öncül qəhrəmanla təmin edə bilməz. Ədəbiyyatımızda Sovet dövrünün əksər qəhrəmanları naqisdir. Normal kişi və ya qadın obrazı tapmaq çətindir. Çünki xəstə şüurlu idilər, düşünürdülər ki, hər məclisdə oturanda mütləq "yeyib-içməlisən”. İçki olan yerdə insanın ağlı işləməz. İnsanın zəif xarakterini ədəbiyyata gətirmək yersizdir. Məsələn, götürək "Dəli Kür” romanını. Cahandar ağa nə obrazdır? Binamusun biridir. Sən Azərbaycan oxucusuna kişi obrazı verirsənsə, bu allahpərəst, insansevər olmalı, xalqın namusuna təcavüz etməməli, vətənini sevməli, vətən uğrunda ölməyi özünə şərəf bilməlidir. Seyyid Nigariyə aid səhnə lap biabırçı və başdan-ayağa böhtandır. O qədər binamus şeylər yazıblar ki, adam iyrənir, oxumaq istəmir. Mənasız, axmaq, seksual çaşqınlıq yaradan yazılarla gənc nəslə nə vermək olar?”\nFiloloq qeyd edib ki, məşhur dünya yazıçılarının çoxu hansısa klanın üzvü olub və o klan onların vasitəsilə pul qazanıb: "Məsələn, Balzak böyük yazıçıdır. Onun şöhrətinə səbəb naşirlərə çoxlu borcunun qalması oldu. Əsərlərin pulun almışdı, amma yazmamışdı. O öləndən sonra naşirlər onun əsərlərin çap edib yayaraq pul əldə etdilər”.\nGənc şair-tərcüməçi, şərqşünas Rüstəm Tofiqə görə də yararsız insanların əsərləri bəzən təsadüfi, bəzən məqsədyönlü şəkildə yayılır:\n"Ədib sözünün birinci mənası ədəbli, ikinci isə yazıçıdır. Sahəsindən asılı olmayaraq hər kəsin birinci vəzifəsi mənəvi dəyərləri ötürməkdir. Digər sahələrdə bu, sadəcə insanlıq və vətəndaşlıq borcudursa, ədəbiyyat xadimi üçün birbaşa öhdəlikdir. Ədəbiyyat ayrı-ayrı şəxsi fikirlərdən asılı olmayan obyektiv bir fenomendir. Bu o deməkdir ki, ədəbiyyat tərbiyəçi, yolgöstərən və insanın əlindən tutub aparan qüvvədir. Əgər əks proses gedirsə, burada ədəbiyyatdan söhbət gedə bilməz. Ədəbiyyat milli və ictimai olmaqdan çox üstündür. Hətta bəşəri olmaqdan da üstün olub ümumkainat harmoniyasının inikasıdır. Özünü ədib adlandırmaq istəyən hər kəs bütün bu harmoniya ilə eyniləşməlidir. Şəxsiyyətində problem olan şəxsin əsəri hər yerdə yalnız xaosa, zehniyyət deformasiyasına, psixi pozğunluğa səbəb olur”.\nYazıçı, şair İlqar Fəhmi isə məsələyə fərqli mövqedən yanaşıb:\n"Yazıçı əsərə maneə olmalı deyil. O gərək kənarda dayansın və əsərlə birbaşa kontakt olsun. Biz Nizami, Füzuli haqqında heç nə bilmirik. Onlar varlıq olaraq bizim üçün yoxdur”.


Bakı Musiqi Akademiyası - Yaqubova Tahirə Əhəd qızı\nDoğum yeri və tarixi: Azərbaycan, Bakı şəh., 03.07.1942.\nTəhsili: 1950-1961-ci illərdə Bülbül adına orta ixtisas musiqi məktəbində fortepiano üzrə, 1961-1966-cı ildə Üz.Hacıbəyli adına Azərbaycan Dövlət Konservatoriyasının musiqişünaslıq şöbəsi ilə yanaşı, 1965-1970-ci illərdə orqan sinfini bitirib (Z.H.Cəfərovanın sinfi). Azərbaycan Dövlət Konservatoriyasının Elmi Şuranın qərarı ilə Memarlıq və İncəsənət İnistitutunun aspiranturasına (1966– 1970–ci illərdə musiqişünaslıq ixtisası üzrə), 1967–1970-ci illərdə Leninqrad Konservatoriyasına yaradıcılıq ezamiyyətinə göndərilib.\nMoskvada (1975), Tiflisdə (1980), Veymarda (Almaniya, 1988) təcrübə keçib. Tallində (1987), Riqada (1988), Alma-Atada (1989), İsveçrədə (1994), Hollandiyada (1996-1997) keçirilən «ustad sinfi» kurslarında iştrak edib. 1974-cü ildə Sənətşünaslıq elmlər namizədi adına dissertasiya müdafiə edib.\nPedaqoji fəaliyyəti: 1978-ci ildən – dosent və Azərbaycan Bəstəkarlar İttifaqının üzvi, 1970-ci ildən Azərbaycan Dövlət Konservatoriyasında iki ixtisas – musiqi nəzəriyyəsi, 1971-ci ildən bu günə qədər orqan üzrə dərs deyir. 1976-1982-ci illərdə nəzəriyyə fakultəsinin dekanı vəzifəsində çalışıb.\n1991-ci ildən professor olmuş (1994-cü ildə təstiq edilmişdi), 1991-ci ildən orqan sinfinin icraçısı, 1995-ci ildən isə Orqan və klavesin kafedrasının müdiridir.\nElmi fəaliyyəti: 1971-ci ildən M.Maqomayev adına Azərbaycan Dövlət Filarmoniyasının, Azkonsertin solisti, 1982-ci ildən Soyuz Konsertin və Dövlət konsertin solisti olaraq SSSR-i ərazisində olan bütün şəhərlərdə və xaricdə ilk azərbaycanlı orqan ifaçısı kimi ölkəmizi təmsil edib.\n30-dan çox elmi məqalələr, metodiki işlərin, monoqrafiyalarin, proqramların, orqan üzrə “Alətlər kralı», «Orqan terminalogiyası lüğəti», Qara Qarayevin seçilmiş əsərlərini orqan üçün köçürmələrin və başqa əsərlərin müəllifidir.\n2005-ci ildə Respublikanın Möhtərəm Prezidentinin sərəmcamı ilə (16 sentyabr 2005-ci il) Azərbaycanın Əməkdar incəsənət xadimi fəxri adı ilə tərtif olub.\n1. 27 oktyabr 2018- Şəmkir Q.Qarayevin 100 illiyinə həsr olunmuş konserti-bədii rəhbər.\n2. 7-8 noyabr 2018- ci il festival-2 konsertin – bədii rəhbəri.\n3. 2019-cu il\n1. 25 fevral- Orqan konserti Xocalı şəhidlərinin əziz xatirəsinə həsr olunmuş konsert- bədii rəhbər.\n2. 27 iyun- Konsert- “Путеводные звезды” kitab təqdimatına həsr olunmuş konsert- bədii rəhbər.\n3. 21 sentyabr- Orqan 55 il- bədii rəhbər.\n4. 27 iyun- “Путеводные звезды” kitabının təqdimatına həsr olunmuş konsert- bədii rəhbər.\n5. 28 oktyabr- Orqan festivalının açılışı- bəddi rəhbər.\n7. 5 noyabr- Orqan festivalı- bəddi rəhbər.\n8. 5 dekabr- Orqan festivalının bağlanışı- bəddi rəhbər.\n9.”Qara Qarayev yaradıcılığında bəzi tematizm xüsusiyyətləri”.”Qobustan”Qara Qarayevin 100 sənətin yolları”.2019 il.\n10. «Портрет любимого педагога» adlı elmi məqalə (Həmmüəllif E.Əliyeva)\nJurnal “Musiqi Dünyası”2021 il.


Müsəlmanları söyən Papa\n22:34 11 Fevral 2013 Oxunub : 652\nRoma Papası 16-ci Benedikt tutduğu postdan istefa verəcəyini açıqladıqdan sonra bu kürsüyə ən real namizəd, qanalı kardinal Turksonun mübahisə yaradan anti-İslam fikirləri yenidən gündəmə gəlib.\nPapanın real namizədlərindən biri Kardinal Piter Kodvo Appiah Turkson ötən il Vatikan toplantısında təqdim etdiyi video çarxda müsəlman əhali və müsəlman köçünə göstərdiyi sərt münasibətə görə tənqid atəşinə tutulub. Daha sonra kardinal “Xristianları silahlanmağa filan dəvət etməmişəm” desə də etirazların ardı-arası kəsilməyib.\n2009 –cu ildə YouTube-a yüklənən və bu günə qədər milyonlarla insan tərəfindən izlənən 7 dəqiqəlik videoda “2007-ci ildən etibarən Fransada artım faizi 1,8, İngiltərədə 1,6, Yunanıstan və Almaniyada 1,3, İtaliyada isə bu göstərici 1,2-dir. Önümüzdəki illərdə Avropa yox olacaq. Ancaq Avropa əhalisi azalmır ? Niyə ? Bunun bir səbəbi var, o da köç, yəni İslami köç... 1990-cı ildən bəri Avropanın artımının 90%-nə müsəlmanlar cavabdehdir.Dünyada ən çox kilsə olan ölkələrdən biri Fransada hazırda kilsədən çox məscid var. 2027-ci ildə hər 5 fransızdan biri müsəlman, 39 il ərzində isə Fransa bir İslam respublikası olacaq”ı deyilir.\nHazırda Avropada 52 milyon müsəlman olduğunu deyən Turkson Liviya lideri Qəddafinin “Terroristlərə və kamikadzelərə ehtiyacımız yoxdur. Avropadakı 50 milyondan çox müsəlman əhali buranı bir İslam qitəsinə çevirəcək” söyləyib.\nTurkson mütəxəssislərin “Müsəlman əhali bu sürətlə artmağa davam edərsə, 5 ya da 8 il ərzində dünyanın hakim dini olacaq” deyə də vurğulayıb.


Bu gün Yeni Azərbaycan Partiyası ölkənin siyasi sisteminin monolit gücüdür - Vüqar Rəhimzadə Pravda.az\nPravda.az-ın məlumatına görə, bu fikirləri “İki sahil” qəzetinin baş redaktoru, siyasi elmlər doktoru Vüqar Rəhimzadə bildirib.\nV.Rəhimzadə qeyd edib ki, möhtərəm Prezidentimiz, Müzəffər Ali Baş Komandan, Yeni Azərbaycan Partiyasının Sədri İlham Əliyevin partiyanın VII qurultayında dərin məzmunlu, proqram xarakterli nitqi ayrı-ayrı dövrlərin reallıqlarının aydın mənzərəsini yaratmaqla yanaşı, qarşıdakı illərin prioritetlərinin təqdimatı oldu:\n"Qurultayda birliyimizin, həmrəyliyimizin, partiyanın təsis olunmasından ötən 29 ilə yaxın müddətdə toplanmış tarixi təcrübə ilə gənc nəslin dinamizmi arasında vəhdətin yaradılmasının, ölkəmizdə siyasi dialoq mühitinin mövcudluğunun təsdiqi olan qərarların qəbulu və sair kimi mühüm addımlar Yeni Azərbaycan Partiyasının daim təkmilləşməyə, yeniləşməyə açıq olduğunu bir daha əyani şəkildə sübut etdi.\nMəlumdur ki, hər bir mühüm hadisə daim keçilən yolun təhlilini, baş verən hadisələrin mahiyyətinin düzgün dəyərləndirilməsini bir zərurət kimi ortaya qoyur. Qurultaydakı proqram xarakterli nitqində “Biz bu tarixi yaxşı bilməliyik. O tarixi yaşamayanlar isə bunu öyrənməlidirlər. Mən demişəm, bizim dərsliklərdə bu tarixlə bağlı geniş məlumat verilməlidir. O tarixin canlı şahidləri öz xatirələrini bölüşməlidirlər ki, bu tarix əbədi yaşasın. Bu müstəqillik tariximiz məhz ondan başladı, 1991-ci ilin oktyabrından yox” söyləyən möhtərəm Prezidentimiz İlham Əliyev Yeni Azərbaycan Partiyasının hansı çətin şəraitdə yaradılmasından, həmin dövrdə xalqın böyük əksəriyyətinin istəyinin ifadəsi olaraq 91 nəfər ziyalının onları hər an təqib edən təhdidlərdən qorxmadan, heç nədən çəkinmədən, böyük cəsarət göstərərək, dövlətin maraqlarını hər şeydən üstün tutaraq ulu öndər Heydər Əliyevə müraciət etməsindən, partiyanın təsis konfransının hansı səbəblərdən Bakıda deyil, Naxçıvanda keçirilməsindən, ümumiyyətlə, 1992-ci ilin noyabr ayının gənc Azərbaycan dövlətinin həyatında yeni bir mərhələyə yol açmasından geniş bəhs etdi. Bu reallıq hər zaman böyük minnətdarlıq hissi ilə qeyd edilir ki, “91-lər”in Ulu Öndərə müraciəti müstəqilliyimizin əbədiliyinin təmin edilməsində əhəmiyyətli rol oynadı. Ümummilli Liderimizə tarixi müraciətin müəllifi olan “91-lər”in üzvü olaraq bu məqamı xüsusi qeyd etmək istərdim ki, ziyalıların “Azərbaycan Sizin sözünüzü gözləyir” tarixi müraciətinə dahi şəxsiyyət Heydər Əliyevin “Yeni, müstəqil Azərbaycan uğrunda” başlıqlı cavabı Azərbaycanın “olum, ya ölüm” dilemması qarşısında qaldığı o çətin dövrdə hər birimizdə yeni bir siyasi partiyanın təsis edilməsi ideyasının reallaşacağına böyük ümidlər yaratdı. Ümummilli Lider “91-lər”in həmin müraciətinə tarixi cavabında bildirdi ki, belə bir partiya Azərbaycanın siyasi-ictimai həyatında fəal iştirak edərək yeni, müstəqil Azərbaycan dövlətinin möhkəmləndirilməsində və inkişafında tarixi rol oynaya bilər. Ulu Öndər Azərbaycanın müstəqilliyinin tarixi nailiyyətimiz olduğunu önə çəkərək onun qorunmasının hər birimizin vətəndaşlıq borcu olduğunu qeyd edirdi.\n“Yeni Azərbaycan Partiyasının adı ulu öndər Heydər Əliyevin adı ilə bağlıdır” söyləyən dövlətimizin başçısı İlham Əliyev bir daha diqqəti o vaxt cəsarət və milli düşüncə göstərmiş məşhur “91-lər”in Ulu Öndərə müraciətinə yönəldərək onların fəaliyyətini yüksək qiymətləndirdi: “Bu gün də onların bir çoxu bizim sıramızdadır. Bundan sonra da onlar fəal işlərlə məşğul olacaqlar, Yeni Azərbaycan Partiyasının Veteranlar Şurasında fəaliyyət göstərəcəklər və ictimai həyatda fəaliyyət göstərəcəklər. Onları Azərbaycan xalqı unutmamalıdır. Mən Prezident kimi hər zaman onların fəaliyyətini yüksək qiymətləndirirəm. Təkcə ona görə yox ki, Heydər Əliyevə müraciət ediblər. Ona görə ki, qorxmadılar, çəkinmədilər, ölkə maraqlarını öz şəxsi maraqlarından üstün tutdular.” Məhz bu əsasda möhtərəm Prezidentimiz İlham Əliyev qurultaydakı yekun nitqində gənc nəslin milli, vətənpərvərlik ruhunda tərbiyəsindən bəhs edərkən keçilən yolun daim təbliğ olunmasını, tarixi paralellər fonunda müstəqilliyimizin daimiliyini təmin etmək üçün hansı çətinliklərin dəf edildiyini onlara çatdırılmasını qarşıya mühüm vəzifə kimi qoyaraq YAP fəallarına çağırış etdi. Çünki reallıq budur ki, xalq dahi şəxsiyyət Heydər Əliyevə arxalanmaqla, onun ətrafında sıx birləşməklə öz gələcəyini təmin etdi, nəticədə müstəqilliyimiz əbədi, dönməz oldu.\nYeni Azərbaycan Partiyasının rəhbər orqanlarına seçilmiş bütün partiya üzvlərini təbrik edir, qarşıya qoyulan hədəflərə zamanında və yüksək səviyyədə nail olmağımız üçün birgə fəaliyyətimizdə uğurlar arzulayıram. Möhtərəm Prezidentimizin qeyd etdiyi kimi, partiyamızın VII qurultayı ölkəmizin ictimai-siyasi həyatında önəmli hadisədir. Yeni Azərbaycan Partiyası nəinki Azərbaycanın, Cənubi Qafqazın ən böyük siyasi partiyasıdır. Partiyamızın böyük ənənələri var. Yeni Azərbaycan Partiyası bundan sonra da ölkəmizdə gedən bütün proseslərin mərkəzində olacaq".\nTarix: 7 Mart 2021, 17:06


“Axı hərbçiyə belə münasibət göstərmək olmaz” - Hərbi Polis İdarəsinin sabiq rəisi - xezernews.az\nRövşən Məhərrəmov: “Müdafiə Nazirliyi dediklərimi təkzib etsə, sahib olduğum bəzi məlumatları açıqlamalı, daha sərt şəkildə çıxış etməli olacağam”\nAzərbaycan xalqının Ümummilli lideri Heydər Əliyevin ordu quruculuğu ilə bağlı həyata keçirdiyi tədbirlər bu gün onun siyasi kursunun layiqli davamçısı, Prezident İlham Əliyev tərəfindən uğurla davam etdirilir. Hərbi sahədə əsaslı islahatlar aparılır, ordumuz yeni silah və texnika ilə təchiz edilir. Yeni inkişaf mərhələsinə qədəm qoyan Silahlı Qüvvələrimiz və igid oğullarımıza güvənən xalq torpaqlarımızın işğal altından tezliklə azad ediləcəyinə bütün qəlbi ilə inanır.\nRövşən müəllim, son vaxtlar xeyli güclənən Azərbaycan Ordusu indi regionun ən güclüləri sırasındadır. Bu sahədə həyata keçirilən islahatları təcrübəli hərbçi kimi necə qiymətləndirirsiniz?\nXəbər 3791 dəfə oxunub.


Milli Məclisin deputatları radarlardan şikayətlənib – "Insan Hüquqları XXI əsr – Azərbaycan" Fondu\nOctober 17, 2014 No comments Ölkədə\nMilli Məclisin deputatları radarlardan şikayətlənib\nMilli Məclisin iclasında “Yol hərəkəti haqqında” qanuna əlavə və dəyişikliklər müzakirəyə çıxarılıb. APA-nın xəbərinə görə, qanun layihəsi barədə Milli Məclisin Hüquq siyasəti və dövlət quruculuğu komitəsinin sədri Əli Hüseynli məlumat verib.\nİqbal Ağazadə millət vəkillərinin avtomobillərinin yollarda elektron radara düşməsindən və buna görə cərimələr tətbiq olunmasından şikayətlənib: “Konstitusiyaya görə, millət vəkilinə inzibati cəza tətbiq oluna bilməz. Ancaq avtomobili satarkən, dəyişərkən Dövlət Yol Polisinin əməkdaşları bildirirlər ki, bu avtomobilin 10 min manatlıq, 20 min manatlıq cəriməsi var, ödənməlidir. Deyəndə ki, bunun üçün inzibati protokol yazmalısan, imtina edir. Qanunla Konstitusiya arasında bu ziddiyyət aradan qaldırılmalıdır. Millət vəkilləri bəzən tədbirlərə tələsir, istər-istəməz avtomobillərin elektron radarlara düşməsi hallarına rast gəlinir”.\nƏrəstun Cavadov da radarlardan şikayətlənib: “Hər ay 1000 manata yaxın radara görə cərimə ödəyirəm. Təkcə İsmayıllıya gedəndə gərək 150-200 manat cərimə ödəyim”.\nYeni Azərbaycan Partiyası icraçı katibinin müavini Siyavuş Novruzov isə hamının qanuna əməl etməli olduğunu vurğulayıb: “Ortaya hansısa problemlər çıxarsa, millət vəkilinin mülkiyyəti, maşını toxunulmazdır. Ancaq məhkəmənin qərarından sonra bu, mümkün olar. Milli Məclisdə nəqliyyat vasitəsi ilə parlament rəhbərliyi və komitə sədrləri rəsmən təmin olunur. Ona görə də yol polisi bilmir ki, maşının içərisində gedən avtomobilin nömrəsi kimin adınadır. Biri qayınanasının, biri kiminsə adınadır. Millət vəkillərinin istifadə etdiyi avtomobillərin nömrələri toplanıb Milli Məclisə təqdim olunsun, Milli Məclis də Dövlət Yol Polisinə təqdim etsin ki, onlar da bunu nəzərə alsınlar. İstənilən halda deputatların statusunu pozmaq olmaz”.\nZ. Əsgərov isə qeyd edib ki, Dövlət Yol Polisi İdarəsinin əməkdaşları dövlət nömrələrini bilir: “Ancaq yol polisi haradan bilsin ki, 120 avtomobil hansısa tədbirə tələsir. Ona görə də yaxşı olar ki, millət vəkilləri qayda-qanuna riayət etsinlər, qaydalar pozulmasın”.\nİ. Ağazadə yenidən söz alaraq deyib ki, söhbət Konstitusiya ilə qanunlar arasında ziddiyyətin aradan qaldırılmasından gedir: “Yoxsa biz kimdənsə sədəqə istəmirik, yaxud qayda pozanda demirik ki, yol polisi hörmət etsin”.\nZ. Əsgərov cavab olaraq bəyan edib ki, əslində Konstitusiya ilə qanunlar arasında heç bir ziddiyyət yoxdur: “Konstitusiyanın 90-cı maddəsində deputata məhkəmə qaydasında inzibati tənbeh tədbirlərinin tətbiq olunmamasından söhbət gedir. Ancaq yol polisi protokol da tərtib edə, deputatları cərimələyə də bilər. Ona görə də bu məsələyə nöqtə qoyaq”.\nFəzail Ağamalı bildirib ki, deputatların radarlarla bağlı problemi var və bu problemin həlli istənilir: “Ziyafət müəllim, sizin avtomobilin dövlət nömrə nişanı var, ancaq deputatların əksəriyyətinin dövlət nömrə nişanı yoxdur. Problem bildirildi, siz də buyurun, çıxış yolu təqdim edin”.\nPrevious Post:Dövlət qurumları tərəfindən uzun müddətə xaricə ezamiyyətə göndərilən Azərbaycan vətəndaşlarının gömrük rüsumlarından və vergilərdən azad olunması təklif edilir\nNext Post:Təhsil naziri Qusarda vətəndaşları qəbul edib


Paşinyan Putinin qəbuluna gedir: Rusiyanın istədikləri, Azərbaycanın maraqları - TƏHLİL\nSİYASƏT 19.04.2022 473\nErmənistanın baş naziri Nikol Paşinyan bu gün Moskvaya yollanır, onun çantasından Rusiya Prezidenti Vladimir Putinin qarşısına hansı sənədlər çıxaracağı diqqət mərkəzindədir.\nBir çoxlarının düşündüyü kimi, Paşinyanın Moskvadakı qrafiki heç də Azərbaycanın əleyhinə yönəlməyəcək, hərçənd ki, Moskva da təsir dairəsini saxlamaq üçün yeni ideyalar üzərində düşünür.\nPaşinyanın Putinlə görüşü gərgin atmosferdə olacaq, çünki istər Qərb, istərsə də Kreml öz maraqlarını Azərbaycanın strateji həmlələri ilə uzlaşdırır. Bu nəticənin doğulmasını stimullaşdıran amillər sırasında, Rusiyanın da, Qərbin də Azərbaycanı etibarlı tərəfdaş kimi dəyərləndirməsi dayanır, eyni zamanda Türkiyə amili qlobal güc mərkəzlərinə də çox şeyi deyir.\nRusiya özünün proseslərə müdaxiləsi üçün barmaq yeri saxlamağa çalışsa da, ümumilikdə üçtərəfli bəyanatların icrasında maraqlıdır, çünki bu, yeni reallığın diktə etdiyi tələblərdir.\nRusiya həmin tələbləri Azərbaycan və Türkiyə ilə birgə əməkdaşlıq platformasında qarşılamaq niyyətindədir, amma qlobal çəkidə tarazlığın pozulması meyilləri və Moskvanın tarixdən gələn irsi onu ara-sıra qeyri-konstruktiv mövqeyə doğru itələyir.\nPutin-Paşinyan görüşü Brüssel danışıqlarının məntiqi davamıdır, Rusiya lideri Brüsseldən sonra Moskvada qurulacaq danışıq masasında Paşinyanı ikibaşlı oyunlara son qoymağa çağıracaq. Qərblə Moskva arasında balanslı siyasət tərzinə yaraşmayan var-gəl etmələr Paşinyana xasdır, bu isə Kremli qəzəbləndirir və Moskva Ermənistan üzərində yeni təsir rıçaqlarının yaradılması üçün resurslar xərcləyir.\nNövbəti müzakirə olunacaq məsələ Azərbaycan ərazilərinə müvəqqəti yerləşdirilmiş Rusiya sülhməramlılarının fəaliyyətidir. Azərbaycan və Ermənistan sülhməramlı missiya barədə fərqli təsəvvürlərə malikdir.\nİrəvan sülhməramlıların qalma müddətinin uzadılmasına çalışsa da, Azərbaycan 10 noyabr bəyanatının 4-cü bəndinin sürətli icrasında israrlıdır və manipulyativ fikirlərə yol açmamaq üçün lazım olan yerdə sülhməramlıların bəzi fəaliyyətindən etirazqarışıq məyusluğunu dilə gətirir.\nRusiya sülhməramlı kontingentlə hər iki tərəfi asılı halda saxlamaq istəsə də, Azərbaycan dövlətinin prinsipial siyasəti və hərbi güc potensialının Türkiyə ilə strateji müttəfiqlik çərçivəsinə uyğunlaşdırması Moskvanı öz saat əqrəblərini Bakı vaxtı ilə uyğunlaşdırmağa təhrik edir.\nRusiya Azərbaycan Prezidenti İlham Əliyevlə Ermənistanın baş naziri Nikol Paşinyan arasında əldə edilmiş razılaşmaları diqqətlə izləyir və ona özünün siyasətinə uyğun yön verməyə çalışır.\nBu, ümumilikdə yaxşı haldır, çünki Rusiya ilə Qərb arasındakı rəqabətin diplomatik tərzdə getməsi sülh müqaviləsinin imzalanması prosesini tezləşdirə bilər.\nİlham Əliyevlə Vladimir Putinin bu ilin fevralın 22-də Moskvada müttəfiqlik haqqında Bəyannamə imzalaması isə Bakı-Moskva münasibətlərinin ruhunu təzələyir, Rusiyanın Ermənistanla yaxınlığı isə İrəvanı tamamilə asılı hala salmaq məqsədləri güdür.\n10 noyabr bəyanatının 4-ü bəndinin təmini Ermənistanın boynundan asılan öhdəlikdir, bundan qaçış Moskva Bəyannaməsinə istinad hallarını aktuallaşdırır (11 və 18-ci maddələr).\nBu mənada əgər Rusiya ilə Ermənistan arasında yeni saziş imzalansa belə, bunun Moskva Bəyannaməsinin ruhu ilə ziddiyyət təşkil etməyəcəyini söyləyə bilərik.


Ulduz falı: 12 sentyabr, 2021-ci il – Sirlərinizi bölüşməyə tələsməyin - yeniinfo.com\nƏlavə etdi: Admin 12 Sentyabr 2021 023\nQoç – Günün başlanğıcı əlverişlidir. Bir həftə ərzində yığılmış işlərlə məşğul olacaqsınız, uzun müddətdir əldə olunmayan nəticələri qazanmaq mümkün olacaq. Çoxdan gözlənilən təkliflər ola bilər. Yeni bir şey əldə etmək istəyirsinizsə, tale bu gün yardımçınız olacaq. Günortadan sonra istirahət etmək üçün əla vaxtdır. Gələcək planları düşünmək üçün də uyğundur. İndi boş xəyallar qurmayacaqsınız, güclü tərəflərinizi düzgün qiymətləndirirsiniz, ilk növbədə nəyə diqqət etməli olduğunuzu başa düşürsünüz.\nBuğa – Tələsməməlisiniz – əsas şərt budur. Gün sakit və təmkinlə yaşamağa çalışsanız, təlaşdan qaça biləcəksiniz, hər şeyi düzgün düşünmədən vacib qərarlar verməyəcəksiniz. Bu gün bir çoxları öz bilik, bacarıq və təcrübəsindən faydalanacaq. Bilik və təcrübəniz kifayət deyilsə, dostlarınızla məsləhətləşə bilərsiniz: ağıllı bir şey məsləhət edəcəklər. Günün sonuna qədər tamamilə tükənmək istəmirsinizsə, axşam saatlarına çox şey planlaşdırmayın. Qısa bir fasilə sizə kömək edəcək. Özünüzü necə əyləndirə biləcəyinizi götür-qoy edin.\nƏkizlər – Günün başlanğıcı bir çox yeni fikirlərlə yadda qalacaq. O qədər maraqlı olacaq ki, onları dərhal həyata keçirmək istəyəcəksiniz. Başqalarının görmədiyi imkanları tez görürsünüz və heç birini əldən verməməyə çalışırsınız. Artıq bir çox səylərin xərcləndiyi layihələri yerdən tərpətmək imkanı olacaq. Günün ikinci yarısı maraqlı və vacib söhbətlərin aparılacağı bir zamandır. Daha əvvəl bir çox fikir ayrılıqları yaradan məsələlər də daxil olmaqla bir çox planlar fəal şəkildə müzakirə olunacaq. Bu dəfə hər şeyi razılaşdırmağı bacaracaqsınız. Dostlar və digər yaxın insanlarla bir araya gəlməkdən məmnun qalacaqsınız.\nXərçəng – Günün kiçik çətinliklər və əsəbi anlaşılmazlıqlar olmadan keçəcəyi ehtimalı yoxdur, amma ümumilikdə o qədər də pis olmayacaq. Son günlərdə başlayan işləri tamamlamaq imkanı olacaq. Həll edildiyini düşündüyünüz problemlərə qayıtmalı olacaqsınız. Köhnə dostları görmək üçün əla gündür. Müzakirələr və ümumi planlar var. Bir zamanlar sizi incidən insanlar səhvlərini düzəltməyə çalışacaqlar. Axşam sevdiklərinizdən biri ilə bağlı xoş xəbərə hazır olun.\nQız – Gün yaxşı başlamaya bilər. Səhər hər hansı bir iş həmişəkindən daha çox səy tələb edə bilər. Amma pozitiv notlar özünü çox gözlətməyəcək. Günortaya qədər çox işlərin alındığını, taleyin səylərinizi dəstəklədiyini və asanlıqla köməkçilər tapa bildiyinizi görəcəksiniz. Günortadan sonra dostlarınızla görüşməyinizin, romantik bir görüşə getməyinizin və ya ailəvi bir tətil keçirməyinizin əhəmiyyəti yoxdur – bütün hallarda yaxşı alınacaq. Hər halda müsbət emosiyaların çatışmazlığını hiss etməyəcəksiniz.\nTərəzi – Gözəl gün adlandımaq olar. Amma hədəfləri və prioritetləri tez müəyyənləşdirə bilmədiyinizə görə xırda şeylərə vaxt itirəcəksiniz. Bunun heç bir əhəmiyyəti yoxdur: hər halda planladığınız hər şeyə vaxtınız olacaq. Artıq dəfələrlə sizə kömək edən, yaxşı məsləhət verən bir insanla ünsiyyət qurmaq imkanı olacaq. Söhbət bu dəfə də faydalı olacaq: necə davam edəcəyinizi, hara üz tutmalı və nələrə diqqət etməli olduğunuzu anlayacaqsınız. Sevdiyiniz adamla xoş ünsiyyət gözlənilir. Gün hər ikiniz üçün vacib olan məsələləri müzakirə etməyə şərait yaradacaq.\nƏqrəb – Günün asan və tamamilə buludsuz olacağını gözləməyə dəyməz. Bəzi çətinliklər yarana bilər və çox vaxt gözləmədiyiniz yerdə ortaya çıxacaqlar. Nə olursa, olsun, yaxşı əhval-ruhiyyə saxlamağı bacaracaqsınız. Optimist olmaq üçün hər bir səbəb var: Bəxt sizin tərəfinizdədir, çox şey əldə etmək şansınız var. Hissiyatınız nə vaxt israrlı olacağınızı və nə zaman geri çəkilib gözləməli olduğunuza düzgün qərar verəcək. Onun sayəsində enerjinizi boş yerə itirməyəcəksiniz.\nOğlaq – Həm köhnə, həm də yeni tanışlarla rahatlıqla uzlaşa biləcəksiniz, bir baxışdan çoxlarını başa düşəcəksiniz. Uzun müddət sizin üçün cazibədar və maraqlı olan bir insanla söhbət etmək imkanı olacaq. Tezliklə dost olmağınız mümkündür. Gün ailə məclisləri üçün əlverişlidir. Pulla bağlı qərarlarda diqqətli olmalısınız. Bu gün həmişəkindən daha məsuliyyətsiz olacaqsınız və lazımsız şeylərə pul dağıda bilərsiniz. Ciddi qərarlar verməzdən əvvəl güvəndiyiniz insanlarla məsləhətləşin.\nDolça – Bir çox çətin işlərdə müvəffəqiyyət qazanmağın, əvvəllər qarışıq olan problemləri həll etməyin mümkün olduğu gündür. Daha əvvəl diqqət yetirmədiyiniz detalları görə və müşahidələrinizdən düzgün nəticə çıxara bilərsiniz. Gələcək planlarda əminlik olacaq, dəstəyinə arxalana biləcəyiniz insanlardan nə gözləyəcəyiniz aydın olacaq. Son vaxtlar çox darıxdığınız köhnə tanışları görmək şansınız olacaq. Hər şey haqqında danışa bilərsiniz; anlaşılmazlıq, fikir ayrılığı olmayacaq. Maraqlı işlər və ya iş planları yarana bilər.\nBalıq – Səbrli olun. Tələsməli, yolda qərarlar verməli olduğunuz, bəzi çətin işlərin öhdəsindən tez gəlməyə çalışacağınız bir gün deyil. Yanınızda məsləhətləşə biləcəyiniz insanlar var və onlara üz tutmaqdan çəkinməyin. Şübhəsiz ki, qeyri-müəyyən bir vəziyyəti başa düşməyinizə kömək edəcək, necə davranmağın yaxşı olduğunuz izah edəcəklər. Köhnə tanışlarla yaxşı münasibət quracaqsınız. Ancaq yeni tanış olduğunuz adamlar haqqında düzgün fikir yaratmaq həmişə mümkün olmur. Kimə güvənməli olduğunuzu və kimin yanında olmaq lazım gəldiyini anlamaq çox vaxt çətin olur. Sirlərinizi bölüşməyə tələsməyin.\nHövsan yolunda iki maşın toqquşub – VİDEO\nGündəlik Bürclər – 04.07.2020 (04 İyul 2020 Günlük Bürclər)


Eldar Namazov — Azərbaycan Respublikası Prezidentinin katibliyinin rəhbəri, prezidentin köməkçisi (xarici siyasət, daxili siyasət, milli təhlükəsizlik, mübahisələrin həll olunması, ictimai əlaqələr məsələləri üzrə) (1993–1999), 2001-ci ilin martından "Azərbaycan Naminə" İctimai Mərkəzin prezidentidir.\nEldar Namazov 23 dekabr 1956-cı ildə Ağstafa rayonunda anadan olmuşdur. 1974 −1979-cu illərdə Azərbaycan Pedaqoji Universitetini bitirmişdir. İxtisas üzrə Bakalavrdır (tarix bölümü).\n1981–1985-ci illərdə Moskva Etnoqrafiya və Antropologiya İnstitutunda çalışmışdır. Fəlsəfə Elmləri Doktorudur (tarix elmlər namizədi).\n1985–1991-ci illərdə Azərbaycan Elmlər Akademiyası Tarix İnstitutunun Etnososialogiya şöbəsinin müdir müavini, daha sonra Politologiya şöbəsinin müdiri vəzilərində çalışmışdır.\nfevral 1991 — sentyabr 1993 — Strateji və Beynəlxalq Araşdırmalar Mərkəzinin təsisçisi və rəhbəri olmuşdur.\nsentyabr 1993 — oktyabr 1999 — Azərbaycan Respublikası prezidentinin katibliyinin rəhbəri, prezidentin köməkçisi (xarici siyasət, daxili siyasət, milli təhlükəsizlik, mübahisələrin həll olunması, ictimai əlaqələr məsələləri üzrə) olmuşdur.\n2 ABŞ şəhərinin fəxri vətəndaşı, 1 ABŞ şəhərinin fəxri meridir. Azərbaycanın Beynəlxalq əlaqələrinin inkişafı üçün — Məmmədəliyev Qızıl Medalına layiq görülüb.\nMənbə — "https://az.wikipedia.org/w/index.php?title=Eldar_Namazov&oldid=6435833"\nLast edited on 6 may 2022, at 23:21\nBu səhifə sonuncu dəfə 6 may 2022 23:21 tarixində redaktə edilib.


UNESCO-da kəlagayının təqdimatı\nAzərbaycanın UNESCO yanındakı nümayəndəliyi bu təşkilatda 8 mart - Beynəlxalq Qadınlar Günü münasibətilə milli baş geyimi - kəlağayının təqdimat və satış mərasimini təşkil edib.\nAzərtac-ın xəbərinə görə, daimi nümayəndəliyin rəhbəri Anar Kərimov kəlağayı sənəti haqqında məlumat verib. O, deyib ki, kəlağayı sənəti xalqın milli mənəvi dəyərlər sistemində və adət-ənənələrində mühüm yer tutur. Kəlağayı təkcə baş geyimi deyil, həm də sevgi və gözəllik rəmzidir.\nMərasimdə müxtəlif naxışlarla zəngin olan kəlağayıların hər birinin adının və naxışlarının fəlsəfəsi, təyinatı, xalq məişətində özünəməxsus yeri olduğu diqqətə çatdırılıb.\nMərasimdə Şəki şəhərində olan kəlağayı emalatxanalarında iş prosesini əks etdirən videoklip nümayiş etdirilib.


“Onlar üçün alçaldıcı bir əzab hazırlanmışdır. Allah pisi yaxşıdan ayırmayınca möminləri sizin olduğunuz vəziyyətdə tərk edən deyildir”. Yəni yaxşılarla pisləri Allah ayırd edəcəyəm deyir. “Allah sizə qeybi bildirən deyildir”. Gələcəyi bilməzsiniz deyir Allah. “Lakin, Allah Öz elçilərindən istədiyini seçər”. Yəni istədiyi adamı elçi seçər. “Odur ki, Allaha və Onun elçilərinə iman gətirin! Əgər iman gətirib Allahdan qorxsanız, sizə böyük bir mükafat verilər” -deyir Allah. “O şeytan sadəcə sizi öz dostları ilə qorxudur”. Yəni müsəlmanları, məsələn, onunla, bununla qorxutmağa çalışırlar, müxtəlif iddialarla qorxutmağa çalışırlar. “Siz… ardı... →\nTövbə surəsi; 32-33 (İslam dünyaya hakim olacaq, Allah nurunu tamamlayacaq)\nAdnan Oktarın 14 oktyabr 2009-cu ildəki Samsun Aks Tv və Ekintürk Tv-dəki reportajından\nADNAN OKTAR: Şeytandan Allaha sığınıram. “Ağızlarıyla Allahın nurunu söndürmək istəyirlər, halbuki kafirlər istəməsə də, Allah Öz nurunu tamamlayacaqdır” Allah deyir, “müşriklər istəməsə də” yəni xurafatçı dəstəsi də, fırıldaqçılar da, saxtakarlar da, saxtakar hocalar da. “Müşriklər istəməsə də, o dini İslamı bütün dinlərə üstün etmək üçün” yəni dünya hakimi etmək üçün tək din halına gətirmək üçün “elçisini hidayətlə və haqq dinlə göndərən Odur.”\nBaxın, ağızlarıyla Allahın nurunu söndürmək istəyirlər deyir. İslamın hakimiyyətini istəmirlər deyir, halbuki kafirlər istəməsə də, Allah Öz nurunu tamamlayacaq, tamamlamaq nə deməkdir? İslamın bütün dünyaya kamil mənada hakim olması deməkdir. Bu İslamın dünyaya hakim olmasını istəməyən və İslamın hakim olmaması üçün cəhd göstərən nə qədər müşrik dəstəsi varsa, bu ayə ona işarə edir və cavab verir. İnşaAllah. Kim varsa, İslam dünyaya hakim olacaq, istədikləri qədər çırpınsınlar. Çünki Allah söyləyir bax, “ağızlarıyla” yəni danışaraq “Allahın nurunu söndürmək istəyirlər” dayandırmaq istəyirlər “halbuki kafirlər istəməsə də, Allah Öz nurunu tamamlayacaq, deyir. Müşriklər istəməsə də, o dini İslamı bütün dinlərə üstün etmək üçün elçisini hidayətlə və haqq dinlə göndərən Odur”. Bu nə vaxt olacaq? Məsihin enişiylə olacaq, nə vaxt; on beş, iyirmi il içərisində, inşaAllah və Mehdi zamanında olacaq. Mehdinin imamlığıyla, Məsihin vəzirliyiylə və bu böyük müjdə reallaşacaq, Allah bunu söyləyir, inşaAllah. Bəli, İslamın dünya hakimiyyətini istəməyən kim varsa, inşaAllah.\nTəkasür surəsi (İnkarçıların ölənə qədər davam edən mal ehtirası)\nAdnan Oktarın 9 oktyabr 2009-cu il Dem Tv-dəki reportajından\nADNAN OKTAR: Rəhman Rəhim olan Allahın adıyla. Şeytandan Allaha sığınıram. “Mal, mülk və sərvətdə çoxluqla öyünmək, sizi ehtirasla əyləndirib, özünüzdən keçirdi”. Yəni indi dünyada insanlar məsələn, gəmisiylə, eviylə öyünürlər. Puluyla öyünür. Paltarıyla öyünür. Onsuz da indi insanlara başqasını qısqandırmaq zövq verir. Yəni onu Allahın neməti olaraq görüb ondan məmnun olmur. Məsələn, avtomobilini, Lamborghini və yaxud Yaquar avtomobilini bir kafenin qarşısına çəkir. Orada insanlar görürlər, qısqanırlar, həsəd aparırlar. O ondan psixoloji rahatlıq tapır. Zövq alır. Yəni Allahın nemətini görün deyə gətirmir.\nQuran buna işarə edir. “Belə ki bu, məzarı ziyarətinizə, qəbirə gedişinizə, ölümünüzə qədər davam etdi”. Yəni bu, iki cür ola bilər. Bir ölüsüylə öyünürlər. Məsələn, məzarı bəzəyir, mərmər qayalarla, Boğaza doğru nə anlayırsa, Boğazı görəcəyi şəkildə məzarı düzəltdirir. Bir də ailə qəbirstanlığı çox mükəmməl bir yerdədir, gedib birlikdə seyr edirlər, qovaq ağacları var deyir, sanki orada durbin olacaq, oradan küçəyə baxacaqlar. Sən onsuz da torpaq olub, yox olub gedəcəksən. Yəni nə əlaqəsi var, Boğaz mənzərəsi olsun, o, bu olsun. Quran buna işarə edir. Yəni ölümünüzə qədər bu xüsusiyyət sürdü. Bu mənada da ola bilər.\nAPARICI: Yəni malı, mülkü bu tərəfdə buraxın, hər şeyi unudun. Qısacası, o biri tərəfə heç… ardı... →\nSaffat surəsi, 12-22 (sevgi Allah üçün olar, bütün təriflər Allahadır)\nAdnan Oktarın 6 yanvar 2010 tarixli Qaziantep və Samsun Aks TV reportajından\nADNAN OKTAR: Şeytandan Allaha sığınıram. Allah Təala : “Xeyr sən bu möhtəşəm yaradılışa” Allahın möhtəşəm yaratmasına “və onların inkarına” insanların inkar etməsinə “çaşdın qaldın (təəccübləndin)“ deyir. Yəni onların imansızlığına və Allahın yaratdığı bu ehtişama da heyrətlənirsən. “Onlar isə istehza (lağ) edirlər.” deyir.”Onlara (Quranla Allahın dəlilləri ilə) öyüd-nəsihət verildikdə düşünüb ibrət almazlar”. “Bir ayə (möcüzə) gördüklərində də, lağ edib əylənirlər”, yəni istədiyin möcüzəni göstər, istədiyin şeyi izah et lağ etmək küfrün əsas xüsusiyyətlərindəndir, gecə-gündüz lağ edər, “O yalnız dəhşətli bir səsdən (İsrafilin suru ikinci dəfə üfürməsindən) ibarətdir. Onlar dərhal (dirilib başlarına gətirilən müsibətlərə) baxacaqlar”.\nBirdən, bütün insanlar yerdən qalxıb duracaqlar, belə çılpaq lüm-lüt olaraq qalxacaqlar. Nə baş verdiyinə bir məna verə bilməyəcəklər, huşunumu itirdilər deyə çaşıb qalarlar, ərazini də tam tanıya bilməyəcəklər. Ətrafındakı insanları, kütləni tam qavraya bilməyəcəklər. Amma sonra tək bir nöqtəyə doğru qaçmağa başlayırlar. Dikili bir şeyə doğru qaçarlar, çağırıcıya uyarlar. Bax o zaman deyərlər ki: “Və deyəcəklər: “Vay halımıza! Bu, haqq-hesab (cəza) günüdür!” Qəsd edilən budur, demək ki, biz öldük dirildik deyirlər. Amma şübhə edirlər, yəni yenə də anlaya bilmirlər. Yəni dirilib dirilmədiyini anlaya bilmir. Allah: ““Bu (dünyada)… ardı... →\nBəqərə surəsi, 204 (İnkarçılar xüsusi yaradılır)\nADNAN OKTARIN A9 TV-DƏKİ CANLI SÖHBƏTİ (2 DEKABR 2011; 20:00)\nADNAN OKTAR: “İnsanlardan eləsi vardır ki, dünya həyatı haqqındakı sözləri sənin xoşuna gələr.” Yəni, dünyəvi dedi-qodu edər, markalardan, yeməklərdən, paltarlardan bəhs edər. Bax, “dünya həyatı haqqındakı sözləri sənin xoşuna gələr.” Amma boş danışar. “O, qəlbində Allahı şahid göstərər” danışdığında da Allahla, dinlə danışar. Amma dindən, İslamdan, Allahın razılığından, Allahın razılığını ən çox qazanmaqdan bəhs etməzlər. “Amma dünya həyatına bağlı sözləri də xoşuna gələr”-deyir. Həqiqətən Peyğəmbərimiz (s.ə.v) dövründə də adamlar bir yerə yığılardılar, qoyunlardan, qoyun ticarətindən, buğdaların harada yaxşı yetişdiyindən danışardılar. Onlar xoşlarına gələr, amma Allahdan bəhs etməkdən sıxılırdılar. “Və qəlbində olana Allahı şahid gətirir, halbuki o, ən qatı düşmənidir”-deyir Allah. Bunlar xüsusi, bu şəkildə yaradılırlar. Psixopat yaradılırlar. Bəqərə surəsi, 204-cü ayə.